Ñeñtho’marña, amah yehcheno atthekmahteñets achme’tahtaño, ateth ñehrra’m, all so’chñetso ñamha akthañ so’chñets, ateth ñehrra’m okaxhoh


Ñamha esthe’ yexhkateññañet alloch koshena ñerra’m o’ thaya eñalleta arrothenthe’ morrechateñet ñamha koshame’tateñet ñerra’m asheñorrotholl atthoch coshena poekamkëñ ñamha atthoch eñóterran koshamhñats


The’ñapa’ mampa’ awo’ch anápan po’se xhóp: Pháña, nésaya, xhópaye é’ñe ámnaraña pekatar


Eñohtahtañpa all apxhena eñohtahtyeñets ateth eñorenet allpa allcha tsetarenet ateth anarethetyenet ñeñthpa chemeteñcha eñoraña ñamha ñeñth agañ


Yeñohtateñoreñets ñamha kothaphñats ñeñthka’ echyeñets ñeñth nanak sherbets alloch yechme’tyen ñoñtsoxhno, o’ch yoten, ñetpa’ nampeñet atethcha’ pha’yeset ñamha pa’mothrexhno all yexhatenet ateth ayexhkahtareth ñamha ateth pha’yenah ñoñtsoxhno allo’marnesha’


Ayxhatañpa’ o’ch a’phtho’tanet: ¿Sapa’ señóteñe’t ateth enamoete’th awath lleseñs? ¿Erróthenthe’ pete’th allempó enamoenet lleseñs? ¿Phapa’ peñóteñe’t ateth ma’yochena kornanesha’? ¿Errothenthe’ ma’yochenet the’ Yompor pa’pakllo? ¿Allempó séporrenpa’ senamoena’t lleseñs? ¿Eso’mar? ¿Erróthena’t kothape’chatenes? ¿Eso’mare’t yéporren?


Ñanemcha’ ayxhatañ mothte’ serrpare’tatats esthe’ sochena popapar ñamha pachor ñamha errosheñathe’ pa’monerr ñamha po’se echen, ñato’ echenanthe pa’to ñamha pa’knor ñamha po’potantañ pamo’tsesha’, allothpa’ o’ch ot ñamha ethe’ potarwas pen popapar ñamha pachor


Thépa’ o’ch yesérrparetyes, allothpa’ o’ch sepech mare’ ateth koshena ñamha llekëna, allothpa’ o’ch peyasoch


Allempó ayxhatañpa’ o’ch otan cheshanésha’, the’pa’ o’ch sokwa’yes atthekma’t yeso’cheñ ¿Alloweneypa’ e’ñethe’ yéchwen yeso’cheñ? ¿Allowenespa’ e’ñe’t sechwen sechesharexh? Ayxhatañpa’ o’ch otanet: The’pa’ o’ch napa’yesas páthe’tets papell o’ch sétma’tat sechesharexh ñeñth nonas apá ñamha ach, amathe’ señóteñepa’ o’ch sa’phtho’twer sachor eso’marthe’ amá nonasó sechesharexh


¿Esthe’ña añ kellek? ¿Eso’marthe’? ¿Escha’ eñótatey añ kellek? ¿Eso’marthe’ kellkët?


Ñamha pokrreña poeñoteñ po’potantañ acheñenesha’ allemeña anetso’mar ñeñth eñets po’poñ ñoñtso


Awathpa' eñallo' poesheñarr tho' awo' ayatana pátherr orranatholl, allempokma sen pamomte' poetsathopa' awo'chxho awo' ñamha, atthekmo'ch pena, attheñapa' awo' pon ñéth orran, allempo senet poetsathopa' allo'ch ellapenet, awo'ch allerrenpa' orranñapa' awo'chxho seta't tsach poetakro, allempoña awo'ch a'powepa' awo'ch a'tapatan pamo'mte, e'ñoch kowen enatnomh, attheñapa' awo'chxho xhapach eno tsach poetakro, awo'ch amesoset, allo'chña manxha'tet tho' époet orran atthoch amá yóre'che ma'yarr, ama't allempo e'nenan tho' berrpa' orranpa'xho chento'chrráka'tnenan shepan ñéthcha'rren, a'tthoch penet ama't allempo poktenet ma'yarrpa' awo'chxho chemnata orran


O’ch yanem eñóteñtsopawo: choch, chech, kabe, poetsarr, po’se’ o’ch yegátanet cheshathollesha’ shonte’ poerets o’ch ya’phtho’tanet erroxhthe’ xha’nem añ poerets Eñalle’t patherr narmets esthe’ña yáp atthochcha’ chop kowen allempó o’ch yoch cheshanésha’ o’ch ya’chpat xhopllomh o’ch yena’moeñ allcha’ yenare’ch, ñewa errponmato’ch chop


Arrpa’ all yorrtahteñ pahter tsahchmet allotsa’yen echta’teñtsoxhno ñeñth so’chñets, all yeyxhaten ñamha tomanteñtsoxhno


Añ pha’yeñets onañchena ateth e’mare’tahten, ñeñth oten ñamha, ñeñthekop, ateth oten


Awo’t yeyexhkatonaph yoksheñeshokmañen, nanak yethorrya párro épay phayxhatañneshar, añekëp atthoch allo’na peñótnom nenth kowen penten, atthoch peyellsheñe’chyes ñamha atthoch petsota po’ poñexhno eñóteñets paxharr ñeñthcha’ pésherbe’ allempó phokrrena’


Pahthetets popchenarr ñoñets echenan pahtherr kellek namats ñamha pahtherr amapa patantarr kellek akthareth


Po ́poñ anetso’marnesha’pa’, ¿Esempóthe’ nare’tenet xhop? ¿Thore’tenethe’ Esempó nare’tenet xhop? ¿Eñallthe’ po’poñ xhopaxhno?


Ñehrra’m so’chñetsoxhno echyeñets mothtenach kellek namats, chenkënach kellek namats echta’te’ pa’mother


Atalaya, anets all etsasena poñesoxhno Tambo ñamha Oropampa, ehchenan char nanak worahte


Apkollemh, mocher, apkollemh ñamha mocher, ehpo’mar apkollemh ñamha ma’pah apkollem xhokmach kellkëna amach yehna’neno amat koñe’thah allcha’ a’rrenahtannatet ñeñthara eñoreñtsoh amapa’ ñeñth eñohtahteñets ñeñth kothene’, ñamha a’yopatserrtena ayentheye’ eñoreñtso ñeñth kothene’


Awathpa' eñallo' poesheñarr acheñ échane'tho poethapor ñamha poesheñarr po'señ, pamtharrpa' awo' otan po'señ: "Awaye'chaph o'ch pétnen oñ", po'seññapa' awo och amá nesecheno o' allerren, ama't atethpa' awo' alla otererr: "Xhokmach pétnen oñ ñerrampa' o'ch nashtaph", awo' kowawererr amo' anapepa' awo'xho ashte' tsachpethollo


Pahthetets akthañ so’chñets apxhampenanetcha’ poerexh so’chñets atthoch yexhkëna apxhatyeñets ñeñth petsa ñehrra’m so’chñets ñamha akthañ so’chñets


Awathpa' eñallo' poesheñarr acheñ awo' awa'moen poetsatho awo'ch e'nenana berr, awo' xhap allotsen axhonpa' awo' thomos, allo' e'mhñoten ñato' errach e'morrta berr, machayotho' kowa' patsonethpa' allo' ontan po'yalloph, año' órrtetsa poñ, ñañapa' awo'xho kothape'ch errothencha rrolle', thematenpa' awo'xho chotan rrepotseñpa' awo'xho rrolle' poño, ama't atethpa' amo' pello, allempopa' awo'xho alla rrollerer popoñ tsachechoro, allempopaxho' amo' pellerrerro, awo' alla e'nerranerr po'poñ tsach tama atarrech, awo'xho alla rrollerer, po'yallophñapa' awepa'to e'ñe oñeñe'chan alloth rrollapécheñet, awepa'toch ómacha enoneth awo'xho thámo'yosa allame'tets pa'thapo, ñañapa' nanako' yoren womenkpa' awo' máterra onnaren a'tthoch amá wankëro po'yalloph


Ayxhatañpa’ o’ch ápanet poepnarr papell, allothpa’ o’ch yotanet tema’ntátetepa’ esésha’the’ párro yexhenenet, ayxhatañpa’xho o’ch tema’ntatan ñeñth párro yexhena, o’ch enwetpa’ o’ch chetet po’papell kellkáto ñeñth tema’ntátet cheshanésha’ párro ayxhatañpa’ o’ch kowa’yeset ora ñeñth tema’ntatyeset


O’ch péserrpare’t épaph peyem allothpa’ o’ch phot esthe’ pemnen ñeñthcha’ petma’ntat ñato’ mam ñato’ xhop, allothpa’ o’ch peyexhkát e’taklle’chamets, allempopa’ o’ch pe’takllechapa’ o’ch petpach ateth morrechena mam époet xhop


¿Erróthena’t peyenpoeñ phamo’mte’ allempo amre’tenet? Pechta’ pa’tatstato ñeñth ateth ñerram pha, allothpa’ o’ch pechta’ ñamha ateth peyenpoeñ phamo’mte’


Shechephpa'xho awo' alla chollerra, awo'ch pechermochpa' awo'chxho alla therr po'yalloph, attho koweñ alla, amo' eshek pecheñe po'yallophpa'xho amo' eshek máteno, attheñapa' awo' allerrotnena, awo' xha oñpa'ten Temenká, allempoñapa' awo' xherr poerrollar poetsathothpa' awo' e'nwerran poethapor amo' ontwerepa', año' na'nerr poeberror ñéth moetsapa' awo' metwerr o'ch pokterran poethapor, o'ch e'nera eso'marthe amá werro, allempoñapa' allepatoch ontos thoño all o'patena po'yalloph, ñañapa' awo' otan po'yalloph: "Ñewa naña phañya", po'yallophñapa' awo' alla therrerr, ñañapa' awo'xho ómacha awo'xho pechoñ poñ, poe'mokerñapa' awo' máta añekmoenepa'to po'yalloph tor-rrareswanom ápotathoneth, allempoñapa' awo' thaya ot Temenká: "¡Akooo!, ñerra'm amach pewapañepa' o'the añyerrnoñ po'yalloph", poerrollarpa' awo'xho o'ch: "Napa'amach na'ypoñape ñerra'm nokrrenmeñ", ñéthomar allempotheño amá chopeñe'cherro ñapoeth Temenká, ñamha awo' moeranna'tet époet poerrollar ello nanak womenk


¡MI PESCADO!   ¡NO, ES MI PESCADO ! Chorupa' awo cheme'tan thoñ ñeñth sets oñsasoneth. Ñetpa' nanako cowen yemtéteth,  allempoñapa awo yellsheñechet atthotha awo ellerrotampenet yellsheñechatset.
Muniapa' awo entanet all senet anenet poegor.

"Awey sa'po  o'ch yegotena. Phon Munia, ñerram pemneñthe."
Muniathollpa' awo kothapech allponmat. " Amach pephatsto ñeñth", ot, "ñerram ama eñalle oñpa' kakaxhnopa' o'ch rroma".
Ñetñapa' año' emñochetoña Munia. Awo awanmoet sa'po thekma.
Kicchu ñamha Chorupa' awo anorrxhatoset sa'po. Epa kakaxhnopa' awo pathrratét, patherrpa' sospepen, popoñpa' apkometh.
Allempopa' awo wapa pomapañ kak, ñeñth nanak atarr año' poentare amat awatha.

Muniapa' awo che'ta, "Nanak atarr metanenan patak Appa"
Kicchu ñamha Chorupa' awo rromoet womenk poegor.
Kicchupa' rrana' "NEKAKAR".

Rrana ñamha Choru, "¡AMA, NO NEKAKAR!".
Kicchupa' awo waporetan gorr womenk.

Chorupa' awo waporetan ñamha gorr nanak womwenk .
¡PHAAATTT! Awo chenanmánat gorroph.
¡THUDDD! Kicchupa' shoranem patso.
¡SSSPPLASH! Chorupa' shoranem oño.
¿Eso't phatsa?
¿Eso't phokthapechen?
¡Kakaxhnopa' wancatet gorr-rexh!


Yechopeñechyen  Poetsathomar Pomporpa o'ch: Wan ñano'm  xhoch pekwa'n ateth nomtsen ber, eshkënoch popocheñopa  o'ch  es phomtsa  phamha.Su padre le dijo: "Juan, primero debes verme cazar y otro día podrás hacerlo."
¡Pokwé Wan. Tharropa eñall pa'therr  mañor! oten  pompor akopha- ¡Mira Juan, allá hay un venado! Dice su papá en voz baja.
Rafael, pompor Wanpa nana'k  enoñ.Rafael, el papá de Juan, es un buen cazador
- Apa' ¿errothenat sochena tha'rr  o'th?
- Añka pa'ther kë'.- Papá, ¿Cómo se llama ese pájaro?
- Es un Guacamayo!
- ¡Apa'! tha'rr  othpa  e'chenan  poshamllorr  nana'k atarr
- Atethka Wan chankorroxhnopa' echene't  a'tarr poshamllorr.- Papá, ese pájaro tiene el pico muy grande!
- Si Juan, es un tucán, los tucanes tienen pico largo.
Wa'n  awo'  enterranerr pa'ther sheche'ph   año añye'n  pa'ther sañere'tholl¡Juan vio a una serpiente comiendo un lagarto!
Wanpa' apwerran pacho po'chetsmañorr pachorñapa   ananan ech  allempopa och rret.Juan le da la carne a su mamá y ella comienza a cocinar para luego comer.
Ate'th wañen pochopeñña Wa'n  poethathó, rrallmechenet kowen epoe't  pamomté.Y así terminó la caminata de Juan por la selva, con una buena comida con su familia!
1. ¿Dónde vive Wan?
2. ¿Con qué arma salió a cazar el papá de Wan?
3. ¿Cuáles son los animales que Wan vio en el camino?
4. ¿Cómo terminó la Caminata de Wan?1)¿erra't yexhena  wa'n?
2)¿eso't anen pompor wa'n allo' es moetsen?
3)¿erratsenat berroxhno ñeñth entnerr wa'n thoño?
4)¿errothenath wañen pochopeña wa'n?


Pátherr potpak wallamath e’ñe neklle kowon pátherr potpak wallamath allempó kowanpa’ lleka yawa tharro’mar onten neyawena namha noch arr nésechena bhaxhayo


Allempó ayxhtañpa’ o’ch otanet añ potetsa o’ch yerra’yes ñeñth yápoene’ yewamenk, yechtsokëp ñamha yerrasookëp, ñerra’m senaretenthe ñeñth senten arr ateth ñerra’m: mam, pe’tok, yom, choch, chech, papoe, señorr, kokona’, llem, sharmoe, xhó, shemot, maronkëm ,mame, parant, eshlla, sera ñamha yonkllem


Allempóña kommanapa’ allo’ch kowayen aspenthoth allenthemeña, ñerra’m erra amóstena, awochxho atsrre’ma thekmo’chxho’ máta awoch otosanet awotxho ne’ñaresha setnerren netsom o’ch nera’, ñetñap’ awoch ochet pho petsom po’ñoxh pera’ amá llollo, ñañapa’ awochxho añyanatera’ ama’t kellmesh korre’pa’ awochxho kéllotwera’ awochxho awerr, atthekmo’ch pena


Pátherr, épa mapa, patas amnar pechap kanxherr posok eskont xharra yeñotwanem kakatholleshaña


Ateth órrtena ñerra’m áspan tharraña rrenan áspan, ateth ómachena ñerra’m karawa’tharraña rreñ carawa’


The’ñapa’ mampa’ awo’ch anápan po’se xhóp: Pháña, nésaya, xhópaye é’ñe ámnaraña pekatar


Allempo o'ch yetma'ntach pátherr atthó yeshomemtena allempo o'ch yegach yeyom


pac Yesherbhaten yeyexhkatar ateth ñerra'm kashemoets koyaneshaxhno allempo apxhenet ñamha allempo kashemoetspa' echenanchá poechollerrem


Cheshanesha cheshanesha atsnen Tho' KoYanesha atsnen koyanesha kochell Atsnen Kochell Tate' Tate' Tate' Tho' atsnen cheshanesha kochell koyanesha kochell Tate' Tho' Tho' cheshanesha koYanesha Petsotsampes pa'socheñ atma'ntatareth


Tserro'th e'ñotan 9 toñeroch ñeth échene' poe'mer ñamha 5 toñeroch ñeth amá e'merethe


Ama't ateth chámasñapa' awo'chxho alla moereñerr, awo' allponmatpa', awo' xha moenmech o'ch moerana peph tharro'mar amá korreno, allempoñapa' awo' kothape'ch chámas errothencha' akrraterran Peph, allempoñapa' awo' ot: "¿Eso'martheñá amá korreno Pepthe'?, esempowañencha' atserrpeñ pa'tho


Mañorr Awath mañorrpa' acheño'mañorrpa' atarro' enoñ, parroch pa'somoepa' awo' a'penkater, ñapa' atarro enoñ, shontech wapaten e'ch amata'tareth, netho'maro'ña pa'somoepa' a'pne, ma'ñor


Yexhateñtsopo’ All yokshena all yekellkën all yetpaten eñóteñtsoxhno All yañema’ten kellëk all yémorrechena all yetpaten eñóteñtsoxhno Ñethpa’ yexhatentsopo’ Kowen yexhateñtsopo’


Allempoña Enkpa' awo'xho' wapore'tnoman poethápor, awo'xho' be'thosos o'pono, awo' otos: Alalala, atthawa photen alalala, año' mayoroxheno pepapar, alalala


Ñeñthpa’ ñerra’m allo’na yemtsanachpa’ o’ch wañ poktacma, ñeñtho’mar nanak sherben o’ch yekwamper atthoch amá chenka’werro, ateth ñerra’m yerr, chaka’mh, ma’ñorr, wello, ñamha rroth, ñamha ama’t amá xho yemtso ama’t attha nanak ya’mret ateshapoeñerrpa’ ñeth berroxhno yexhetsa allpa’ o’ch óma o’ch yetrra’tet bhaxhayo allempó ñerra’m amá eñalleterro Poerrarpa’ amach werro


Allñapa' awo'xho emóthe'tosan acheñenesha' ñéth orrets tsapo, pátherr ásheñorr époet poethaporpa' xho' thore'tenet sotaphnaxho allo' poretenet, 33 awo' thaya met pamtharr allempotheñ pampawoñet pakñe'ther, awath ñerra'm xho rromatetpa', xho'ch thore'tet a'tthoch amá allo'na rromateneto, ñeto'ña e'moenet attho enarñaten acheñenesha' añepa'to emóthe'tenawet ñéth jo wetsa, poetarenñapa' awo' atatsña'tamoenet awo' rromxhatet, ñéth jopa' ñéthepa'to e'lleche ñamha pakñe'ther ñéth thore'tetsa


Ñethcha' kothanem ayxhatañ Ayxhatañpa' o'ch wapatan papell atma'ntatareth allcha' tema'ntena ateth yenpoen koyaneshare' ñamha ateth yenpoen asheñorrare' cheshanesha' o'ch kowet anorrxha'tet moecheth o'ch ya'phthot


Thekma máta, e'nera', año' entosé, awo' yoren womenk, awo'xho' máta korneshesho


Oten llollo: awathpa' ñerra'm eñoteñet o ponapenetpa' o'ch moeñet poechemer all yexhena pago, pa'somoe ñamha poepañernesha o'ch wañeñeta: ñechemer tsapathpa' o'ch aweph all yexhena tho', llollo ñamha pego, pesomoe o'ch photeña; xhore'tatenep apa' tharromar o po'naren poenare'm: xhop, cheh, shermoe ñamha parant


Ayxhatañpa' o'ch xhore'tan cheshanesha' o'ch yellsheñe'chet ñewa ateth yeyenpoen yepakllo, ateth ñerra'm koyaneshathollpa' o'ch tepátatan ateth yeyoren yokrramh, attheña asheñorrarepa' o'ch tema'ntet ateth ñerra'm xho e'nenet kak eneta' tsella'theph, rrarenet tsach, a'matenet tsach, poretaso'tenet atethcha' yellsheñe'chyeset


Añeñpo ñetpa' kothapecheñet atthoch amá wañerro kakaxhno sapomar xhoch apxherre't atthoch eñotatannatet errothencha' shomemtet atthoch amach apertateto kak xhoch yethorra apoktateñets


Ayxhatañpa' o'ch temantatwan ateth ñerra'm koshhtall, kañther oshakets o'ch llete' konxhtato, ayxhatañpa' o'ch a'phthoterrerr: ¿Sot esokpa't sherbeney koshtall?


Porrroxher Pátherr yethñapa' awo' xho' kowe' poeñar esthe' pen llollo pamro tamoena awathekma allach werra ñerra'm emoena atsne atarrcha tsen womenk, entosayo paknor allo konkorpoena patsoneth añepat ena'moen árrorr thepá poro' o'ch ateshamerrtatoñ poyomar, pomar, posantellar ora ñeth yexhkëtsa añ patsro, poeñarñapa' awo' otosan paknor, llollo napaxho' xho'ch peñotatan ñeth phomchatseten atthó'ch napaxho' esempo perromoen neñoterepach namha


Kellek a'poktatareth yekellkën "Eñotentsorrmo a'poktatareth" añchá' aññotene ñeth kellkëts allempo apxhe allempo apxhenet


Panamen yeshallemmoth Ñeñthcha’ kotha’nem ayxhatañ Atthoch yéyxhach cheshanésha’ ettho yexhkataneth yatañnesha’ shellammothexhnopa’, añ poktetsa o’ch yewa’ñe poesheñarr apá ñeñth eñótene’ yexhkate’ panamen shellammoth allo yerrmaten pa’nemen berroxhno, ñamha eñótenancha’ serrparñatsoxhno, esempoch wapamoenapa o’ch yoch chesahnesha’ atethcha’ pet ñeto’ atethcha’ womhcha’tyeset ñamha atethcha’ e’mhñotet atthoch amá attha yellsheñe’chetó


Phoktha thoñ atthoch pexhap allcha pechta papar atthoch partan patsnañ


Sapxhayesa epas seyom allothpa' sapxhat ñeth kellkayeset allothpa' sapothe ñethcha' añema't popoñ seyom


Ayxhatañpa’ o’ch otan cheshanésha’ thepa’ o’ch yawanma a’yoth pampó allcha yeyellsheñe’chyes, poesheña’tets cheshanésha’pa’ o’ch nayeset poe’taklle’chamh ñeñth yexhkatyeyes atmantatreth páthe’tets berroxhno, allcha’ñá cheme’tyeset pa’namen berroxhno ñamha allempó chhope’chenet atthoch e’nyenet poerrar ñato’ yetho ñato’ tsapo, ayxhtañpa’ ñach gátenawet atsne’ ñamha árrorr atthoch eñoch cheshanésha’ ñato’ tsapothe’ ñato yethothe’ eshkënoch xha’nmoet


Allempopa' o'ch yoch pátherr ach ñethcha' yexhkatenaya' chapo', ñapa' o'ch wapatan parant ye' ñethcha' chapo'tena, ñanempa' o'ch ye'póta'tena allempopa' o'ch yatape'ch parant ye', yeshotach poeshmeta'tets o'ch yéne' koymho allcha' phát o'ch potpa' o'ch yemoexhkë' yemoéna'tapho allempopa' o'chxho yorr


Allothpa' o'ch pechme't ñamha po'poñ eñóteñtsoxhno ñéth eñall añe patsro, ñéthcha' pesherbhaten allempo peyxhena parro po'poñ mereñtsoxhno ñéth eñets po'poñ ñoñtso añe patsro


Ateth ya'bellen Ñethcha' kotha'nem ayxhatañ Ayxhatañpa' o'ch serrpare't époet poesheñarr ach atthoch awanman akellkañethollesha', o'ch koweneta ateth a'koshenet Ayxhatañpa' o'ch otan cheshanesha' e'ñech kowen ame'ñet allcha' yentena ateth a'koshen ach, ayxhatañpa' o'ch a'phthotan cheshanesha': ¿Erróthena't a'koshen ach?


Oyaro poktena allempoch es yeyorayen ñethcha es yeyexhkatyes allochñapa' ñerra'm es yeyexhkatpa' amach attha chentsetyeso ñamha amach rrompecho ñerra'm es yeyexhkatpa' atomatcha' onena allempoñapa' nanakchá sherbhay


Nanako’ch tepoeñ ñeñth pen , ñerra’mato waporeterran poegorpa’ Kokpa’xho atthochxho perra, ñerra’m akeshphaterran shebhp’ Kokpa’xho awochxho akeshphater, ñerra’m therrpa’ Kokpa’xho awo’chxho’ therr, ñerra’m ñeñth yamots anerr Kokpa’xho awochxho’ anerr


Ñetho'marña awajonneshapa' e'ñoch kowen kowampenet ñamha mechanatenet poetsathmaxhno, tharromar ñetpa' oteñet poetsathmaxhno all rañthenet pa'namen berroxhno, othexhno ñamha ora ñeth atsompapo ñamha arrapó


¿Eso't pa'parexhno yeyoren allo yepartena ñerra'm yemota'nom ñamha ñerra'm yexhonapo'cha?


Allempo yañema'ten kellek amá yeñoteñe errathe nena apoxh, o'ch yena apoxh (')all poechenatstena ñoñets allotsen ñoñnam all e'morrtena womek atheth " ñera'm: "allo" arr echenan acento allotsen ñoñnam "a" tharraña ñerram yena' apoxh allotsen ñoñnam"o" o'ch popoñechnom ñoñets


Añ pa'namen narmetsoxhnopá ñethoch rrenet ateth ñerra'm mam, poé ñamha xhop ñethoch konsotenet Tharraña añeñpopa' yamotsesha achenkatwerrmochet narmetsoxhno tharromar owañ naretatsetet


Ñerra'xho' cheporrenapa' Ñerra'xho' cheporrenapa' o'ch o'ch atstame'tá ñerra'm xho' atstame'tá ñerra'm xho' entapoéy entapoéy o'ch yawa' ateth: "tseñ, o'ch yawa' ateth: "tseñ, tseñ, tseñ, tseñ, tseñ"


Yañema't ametheñe'ts allempo o'ch yotyes all poktena ñamha amá pokteyaye


¿Tsapoñapa' awepa'toch pellathe' koyanesha' pa'thó, awo' otan póse'; ñañapá xho' yoren awo' otan po'xh: Eso'marthe'ka' phaxhomenta, noxhacha'?


Eshpelleto ñamha poechemer korós Eshpelleto ñamha poechemer korós, yexhenet to'po anetso Yanesha


Yapxha e'pay yeyom allempo o'ch yeneñ poesheñarr ñach phatsa nerra'm ayxhatañ ñethcha' yekwampse allempo o'ch yeñora


Kellëk Serrparñats Che'tatets Pa'mother Po'rroxher All wañen Añ serrparñats eñotateney ateth korrayeseth yatañnesha' awath allempo ama waxherra okanesha' ñetpa kowen yexheteth atarr atarwasañaret ñamha poenarmexhno xho'ch moechatseteñe't árrorr ñamha ñerra'mtarwasenet añcha moechatse'tenet totana


Attho yéporren Allempó yéporrenpa’ sherben o’ch yemchatse’ch chawar atthoch thekma ye’nwa yéporror, tharro’mar awathpa’ ño’ werrtsa párro’ pa’monasheñ wathrena atthoch moererrana acheñenesha’, atthoch yexhatanet ateth yeyenpannena allempó yetarwasen, ñamha allempó ya’mre’ten, eshkënoch amá nanak yemoeroxhteno allempó yéporren


Ñerra’m amá es yokthape’chenopa’ o’ch attha ya’llokchame’ch, esempopa’ o’ch yeche’tatsech, ñapa’ o’ch lleká, ñapa’ koshena allempó yame’nena ñeth kothape’chateney, ñerra’m yemoereña yáto’pa’ o’ch moeratya ñeth eñóten, atthoch e’ñe kowen yokrrena atomat char ñerra’m tho’


Ayxhatañpa' o'ch xhore'tan cheshanesha' o'ch yellsheñe'chet ñewa ateth yeyenpoen yepakllo, ateth ñerra'm koyaneshathollpa' o'ch tepátatan ateth yeyoren yokrramh, attheña asheñorrarepa' o'ch tema'ntet ateth ñerra'm xho e'nenet kak eneta' tsella'theph, rrarenet tsach, a'matenet tsach, poretaso'tenet atethcha' yellsheñe'chyeset O'ch ya'phthotanet, ¿kowenthe' o'ch yeyenpa'?


Yokwamperr yo'ñeñ amach yewapore'teno rro'ts oño Nésochena: O'ch yokwampes oñ Ñethcha' kotha'nem ayxhatañ Ayxhatañ párro cheshanesha' o'ch kowaso'teneta' o'ñ ontapo ñamha apanesha' o'ch tepateneta' go'tats apanesha' o'ch yexhatyet


wo' awenerr poetsatho Parrochña poesheñarr yamotspa' awo' awenerr poetsatho, o'ch e'neneta' shepan ñethcha' rra'nenet, xhepa'toch paya'teñechyesa, amo' eñóterro alloth on


Sawar Temenko Shonte' Árrorr Ayarra Ko'ch Ma'ñorr Ápha Chomh Phanap: a) ¿Eso't berr ent aton?


Ásheñorrnesha'pa' ellonethcha' yenpannenet atthoch tsachtet, e'net berr, eñet noñth allcha' moenatet pakoshar, añpa' allempó peñet ñerra'm allempó thaya xhoñenet mam ñamha ásheñorrnesha'pa' o'ch akowentanatwet kón, rekërkanets, ellashe'm, añekop ñethcha' rromayeset allempoch athore't sherbes, allempopa' xhoch wa'ñannatet allcha' koshame'tampes yato' Parets atthoch kowen achpatennay yérrartsor


Exhñapa' oro atserr xhapatan mam yomporesho, totopa' allo xhap awo sosowa mam, cherompa' allo xhap awo axhowa mam, popotantañexhnoñapa' allo xhapoet awo poratwa mam


Eñe noksheñesha nekellkënnaph all pethorrena tharromar o'ch newomchatenep ñamha o'ch nexhapatenaph añ kellek eñotateñets attho moeroxhtena yamots allempo pómoenet pa'namen narmets


Ayxhatañpa' o'ch otan cheshanesha' e'ñech kowen ame'ñet allcha' yentena ateth a'koshen ach, ayxhatañpa' o'ch a'phthotan cheshanesha': ¿Erróthena't a'koshen ach?


Ma'yarrñapa' awepato'ch atsrre'ma womenk, awo' ma'ramarta, allempoñapa' awo'xho eshellosan poesheñarr wepoesha', popsheñeññapa' awo'xho pechoñ pot, ñéthepa'toch a'shoraterre' amo' awanto awo' xherr patsopa' e'ño pa'rrocha the'koranerrapa' awo' máterra, amo' errá e'moereto, poetarenpa' awo' sowenet awo' aweneterr o'ch shoteneta' pos


Pa'namen rreñets Napa' nenten xho'kmach yexhkatenet pa'namen rreñets ateth xho'pas


Allothñapá ñerrám añ ñanom ponets xhoppa' xhoch axhotenet xhop atthoch morrechet: Xhopanesha wanteya,xhopanesha wanteya xhopa, xhopa, xhopa' wanteya


Yéxhaxhapa’ xhoch ya’poe Atthoch amá xhaxho ayonpa’, añ ote’th ñamha yaknornesha’ñ, exhey topatene’ xhaxhatspa’ xhoch ya’poe’ e’ñe kowen, ñerrama’to’ amá ya’popa’ atthenayo’ch, esempó yexhaxherrerrpa’ amo’chxho’ ya’poererro, alloch yeshopoe’ pokollatopa’ allochxho’ poetsowa, ñethña otéte’th awath awo’ch xhaxha ayon, xho’theñaxho’ poenasena yepomor ayon ñetho’mar amóch yorrtache o’ ya’poe’


Allempo tarwasateñetpa' ama't ama rráteñeto ñamha ama onáteñeto oñ pa'tatsmatpa' amach rromo


So’marthe’ ñoñets pa’ wañen e’ñe kowen pathetetspa mochetena atthemath ateth ñerra’m om yom moerell moerrath, och yotanet eñeteppa atthema’th o’ch eñchetpa’ o’ch otenyeta o’ch chetayeset tarjetapa’ o’ch enyeset ñeñth atthemath ñamha o’ch yoteñ cheshanésha’ o’ch yeñoterr ateth rese’ch poróchechena’ yospank pothonk pallankoñathe’, wanathe’ yospankallama noxha neñcha’ yeñótach cheshathollesha’


Nésochena: Yenamoeñ llesens Yáto' Parets allempo yetarwasen Ñethcha' kotha'nem ayxhatañ Ñanom o'ch yewa'ñeña' poesheñar po'nanesha' ñethcha' yeserrpare'tatenaya' attho' awathnaneshañpa' enamane'th lleseñs Yáto' Parets allempo porrenet


Ñeñtho’mar amach yexhoñena’ yemamañpa’ o’ch yabelle’ allempópa’ o’ch yamchechoñ kones pampó, allempóñapa’ o’ch hoyotosa po’choyomhpa’ o’ch ya’thoroñ ko’nes, atethcha’ yoteñ: Parasyos Yáto’ Partsó attho amá pepalltatenye yokrram, parasyos attho phapoeney yewomhcheña, yesho’tsentepa’ch pewamenk errponowañen, o’ch yemanenka’tonapha perrartsor


Sho'llet Awathpa' eñallo' poesheñarr koyanesha' shopshesha' año' sochéth Sho'llet, ñapa' amo' allkëñatheyaye parrochpa' awo' atsna't popaparpa' awo'xho rroma, acheñenesha'ñapa' awo' awanmoet o'ch a'metheñeta, awo' otoset: "Sho'llet o' rroma pepapar", ñapa' awo'anápanet awoxho' ot: "Rromoepa'thaya", acheñenesha'ñapa' awo'xho awanerret, awo' lleka'yesnerret


Ateth chorre’th awath kornesha’ Ñeñthcha’ kotha’nem ayxhatañ O’ch yeyellsheñech ayexhkataretho ñeñth ápoeney menesteryo o’ch yeyellsheñe’ch yellsheñtsemhho, allothpa’ o’ch yeserrpare’t párro cheshanésha’ ateth korre’th awath kornesha’ , o’ch yeserrpare’tátanet ñeñth éche’th ateth pashtam chorre’th, ñeñth ñótyese’th, ñamha ateth nane’th po’saweno’, poethenoxhra, ateth tse’llane’th poshak, ateh nane’th poremh


Nésochena: All órrtena arets Ñethcha' kotha'nem ayxhatañ Ayxhatañpa' o'ch otwan pátherr tho' ñethcha' wapatsa yexhateñtsopawo, allcha' e'mñochet erróthenthe'ña eñótenet all chope'chyen werroxhno ñamha othexhno, ñamha ayxhatañpa' o'ch xhore'tan cheshathollesha' o'ch e'mhñochet tho' attho yeñóteñ all chopeñe'chen yap, ma'ñorr allothpa' o'ch anmanet all entenan athmoena yap yowerrapa' o'ch yeyellsheñe'chwerr pampo épay cheshanesha' yetma'ntach paphllo all átsopellchena yap, allempopa' o'ch ya'phthotanet: ¿Sechme'tena't esthe' athmoetsa?


Eñotateney pátherr tho' awathpa' nerra'm yeponpenpa' xho'ch yeyenpannena oray alloweney, eñech párra' ñoñetspa awotatey korneshapa thekmach yeshontosa awathpa' ama' eñalletethe athpoeñe'ts ñamha kellañets alloweney masheney thekmach yowapa ñerra'm awotatyet es kothapechatene pather yamots o'ch yeyenpoeñ ma'meshach yenwaprech ñeth llekatene


Phañemat akellkereth allothpa pekellka ñeñth ama kowen sherbetso ñamha ñeñth sherbets


Ñanom shontan 129, allóth 240 tharraña a'shoratan thoño 57, Jose shontan 285, allempo e'ñoch pallta


Ayxhatañpa’ o’ch wápatan pátherr papell atma’ntatareth allcha’ kéllkena órrnama’m ñamha allempópa’ o’ch yotanet órrnama’mpa’ añekëp alloch moeyásestena yeñoñ, allochñapa’ ñerra’m yepo’npa’ e’ñech kowen ye’ñorena, allothpa’ o’ch yotanet thepa’ o’ch sa’yapaxha atthoch setpátame’t órrnam’m, ñanemccha’ penonesha’ o’tats allothpa’ o’ch ot ñamha ásheñorrothollesha’


Tharraña thepa’ all yexhena ñamha po’poñexhno acheñenésha’ ñeñth werrtsa po’poñ anetsoth ñeñth eñets po’poñ ñoñtsó ateth ñerra’m Allmannesha’, ñamha Españollnesha’ po’mhreneñ, amá e’ñe ora ye’manneno yeñoñ, ñamha amá atthekma yokthape’cheno, tharraña ñetpa’xho’ña Yato’ Partsesha’ poeyexhkataret, ñeñtho’mar xhoch yemorrentannena e’ñech kowen yeyxhena parro, xhoch nanak yeserrpare’ten atthoch amá yexheno thorrapoteñtso


cho pets rra a shath the ñorr po nap 55 ¿Eso't yeñótwanom?


Pamtharrñapa' awo' atsna't ñamha kornesha' Pamtharrñapa' awo' atsna't ñamha kornesha' po'páthrror awo'xho' rroma


awo’chxho’ alla a’shore’terran pomapyer, erra anetso o’ tama mererra acheñpa’ awochxho alla a’shorerran pomapyer, atthekmoch pena


Ñanom Chentoth Chentoth Pekwe tenoth ñamha patsoneth, allothpa'patsoth ñamha tenoneth


llempó yenare’ten xhopa’añ sherbets o’ch yéthore’tá, ateth ñerra’m petspa’, amach yétsomache, tharro’mar ñerra’m ñeth yetsompa’ atthoch pha’ poe’she’mar nerra’m petsme’r xhach a’metyena, amach échtsoto’, ñamha amach yethomatsto rro’noll, yorrare’t rronollpa’ atthach eche’she’marrta poerxhatspa’ amach échtsoto’ atthach apko’me’rothtá ñerra’m rro’nollme’r


Oten tho' Lles: amá yamothtena yetarwaspa' poktena xhoch yemchatse'teñ pamonte shechpexhno atthoch' e'ñech kowen yellapen yamro, atethcha' yoten: "Llesenscha' Yato'Partsesha', añeyethropa' o'ch yamothta'moen yetarwas o'ch yena'moeñ, mellañotheñnesha' kowampsayepa' ñamha yena'moeñ Kanawasath, o'ch amchechwan ora pochkarexhno, atthothpa' amathe orrena yapertatoñe payara, ñamha e'ñethe kowen yellapen"


Rrartsórexh Phokshapathach themoe rraaartsoyema, nam na’xhtnomoeph ña rrartsoyema alayo alayo alayo ora neyxhataph peneshayenma rrartsopnor penesha peneshayenma notpápaph notpápaph rrartsoyema


Ñerra' xho cheporrenapa' o'ch atstame'ta ñerram xho entapoey o'ch yawa' ateth: "Tseñ, tseñ, tseñ, tseñ"


Yexhkatyeñets Shonté Tsatena Kañther Tarrame'ts Oshakets Payath Yeñóterr yexhkate' pa'namen yexhkatyeñets atthoch amá yepserro ñeth yeyxhe'th, ñamha ñeth yépomoerr atthoch yécherr kellé


Thepa' phañematwa añ kellek "Ñethcha' yeñot athoch yeshomemta oñoth ñamha ñethcha' yeñot athoch yeparten pa'namen shomemtamets oñoth"


O’ch yáph llollo pasoph Llollopa’ nanak yerpatane’th poeñaretholl penotholl, allempó petpateñ yexhkate’ kañther amapa’ oshaketspa’, xhoch pha’poe’ allothpa’ o’ch phapoeña’pa´therr llollo pasoph, ñethpa’ poetsatho’ yexhena, ñañapa’ awo’ch kowe’pa’ xhoch che’tatseta, año’ch che’táte’ xho pantatsena, allempoñapa’ awo’ch yeyexhkach nanak aton, ñamha thekmo’ch yenweñ, tharro’mar awo’ yaso’tya llollo pasoph


Atthó yashotyen Yenyomarpa' eñall all yenyen berroxhno ñamha othexhno arrchá yenyeñ ateth ñerra'm pórrayo, poerrarmho, pathepho ñamha all ye'ñoñten ñamha all yetaso'ten


Attho yepechaso’ten Awath yatañnesha’ allempó yexhete’th all nanak wokchopa’ all amá tama eñalle berroxhnopa’ añ eñótete’th o’ch epechaso’tet, atthoch anapanet ñato’ koch, allempoñapa’ o’chxho emoñe’chet, ñato epechete’th ñamha rroth, arrothe’tañ, rroth, moerráko’ker, cha’war ñamha wello, ñethpa’xho’ ñerra’ e’met all eñen amapa’ anapanetpa’ o’chxho emoñe’chet amapa’ o’chxho porechetpa’ allcha’ña wapapa’ o’chxho moetset alloch shotáteñet pakñethar


Allempo enteñerrpa' owo'xho o ch: "Xhoka' neye'chenpha ñerra'm pokteye phoñchpa' o'the neyorerrep", Pokoyñapa' awo' a'secher all yexhena awo' o'ch: "Pemoecha", o'chetpa' awo' oter: "Phokwerr", kowatsopa' awo' ontan po'yalloph amhcha'nenen


Allempo yeyoren yenarem, ateth ñerra'm allempo yethoten charemh, choch, mam


Allempo yañema'ten Ateth shoteth awath senthephnomarnesha Awathpa' allempo amó añalle alló moetseteth mañorrpá,xho'ch tarampatenet xho'ch kothayeseteth patheph all oñen, allo'ch kothenet patheph awo'ch entet all apormathtená, ñamha all mokëna tsach poetakër allochñata trampatet mañorr xho'ch wankëenet apexh ñeth shallemmothetet awo'ch komrachet,eño'ch oñmatsá mañorrpá awo'ch tsomha atthoña shoteth senthephnomarnesha


Allame'ttso eñosamen watrotro, allempoña poepañerpa' awo'xho eñora awo' ot: "Acheñepthe' amá watrotropa' phapaye'chen oñ", allempoñpa' allepa'toch momá amo' eñerro, thematenpa' awo' wapá poesheñarr koyanesha' awo' otos: "Eso't photen nesayesha'", ñañapa' awo'xho och ñéth ot ñorra', watrotroñapa' awo'xho áph porrthes, ñéthpa' añepato' pomomos ñéthoña orrpa' awo' thaya moen ñéthña koyanesha' wapatsapa' awo' awerr, ñéthña acheñ orre' momosatspa' awo' mospá, awo' rranare'ta awo' kothare'tan popañer, ñañapa' awo' mátena pa'pakllo


Ñeth thore’tena cheshanesha’ Allempó exhe’ rro’moene’t showa gorrothpa’ amach rreñeto, allochñapa’ ama’ch tama moshneneto, ñerra’m eñall pamo’tsothollpa’ párroch go’tenet allochñapa’ ñeth rremoen poesheñarrpa’ añcha’ rrene’ pamo’tsotholl, ñethxho rromoen pamo’tsothollpa’ ñach rrene’, allempoñapa’ esempó go’tenetpa’ nanakcha’ es rremoenet


All wañen kellek: All yapoktaten echarrñats ñamha all wañen serrparñats


Yapoktach esempo'ch yenená' rekërkanets añchá yanmoe thó' ñá'ch moechatseté ñeth kowampene rekërkanets ñamha oyaro'ch yetsorre attho'ch echarrchá rekërkanets ñamha yexherr o'ch yeyexhkatwerr alloweney yerekërkan


Allempoñapa' awo'chxho ánet waserr, awo'ch otet aposañethepe photen pepakllasopa' amo'ch péposa'to, awo'ch e'yet mats époet pats, ñéthñapa' e'ñoch thematapa' awo'chxho xha'nmaxhat pa'namen kakaxhno, ñétho'chña rromanatet poesheña'tets ateth ñerra'm: tsoph, meshet, chelloth, mereto, kopa', kempeth, shekor, kak, shebh, mamore', shepe'ch ñamha poellesh


Allempó rromoen patherr ñoñets Nomporpa’ eñen yanesha’xh Nachorpa’xho’ eñen yanesha’xh Napa’ amá netsoteñe Ñeth nellkatene’ mame’, tharro’mar nokthape’cheñ esempoch owan ye’ñora yeñoñopa’ o’ch rroma yeñoñ Esempoch rroma yeñoñpa’ amach erra ye’moere ama’cha’ eñosyes ñeth anomyetsapa’ amach ye’mo yenoñ ama’cha e’mhñore’ret pa’namen berroxhnopa’ amach e’moerreto yeñoñ


Allothpa’ o’ch yeñótatanet ñethekëp sherbha’yen, páthetets oshákets, allothpa’ o’ch ya’phth’otanet: ¿Eso’t senten?


Allempoñapa' awo' chetan po'kchellpa' awo' tsorro'tyesan po'chets, arrotho' mothteñ pa'thapoth awo' tsorro'twan ora po'chetspa' awo' chetan poeyotsapar, awo' a'yanaterra, awo' alla oratwerr po'chets


Yapxhayesa épay yeyomnesha allempo o'ch yeneñ poesheñarr ñethcha' kowanmats ñerra'm kowencha yokthapechyes allempo o'ch ye'ñora


Amach pepsache Poxhpa' añ pa'namen onañchexhno ñeth yamethene all wañen koñeth akellkareth serrparñatsoth ñatopa' all wañen serrparñats


Yamo’tsesha’ Ñeñthcha’ kotha’nem ayxhatañ Ayxhatañpa’ o’ch ápanet poepnarr papell, allothpa’ o’ch yotanet tema’ntátetepa’ esésha’the’ párro yexhenenet, ayxhatañpa’xho o’ch tema’ntatan ñeñth párro yexhena, o’ch enwetpa’ o’ch chetet po’papell kellkáto ñeñth tema’ntátet cheshanésha’ párro ayxhatañpa’ o’ch kowa’yeset ora ñeñth tema’ntatyeset


Ateth Yokshame'tena Awath oten patherr arekërkañ, amách yokshame'tena allempo porena ñamha allempo yexhanmaten po'napnora ñanom o'ch yenamoeñ llesen yompor partsesha ñach yemoerataya ñamha yeyerpoeya chaktasoñ ña orrtaterre koshamñats pa'namenare añ patsro allempo amá apneñe'ta epoet poethapor sherora ñeth the yoten tsetse atarr kowen okllarrom chaktasoñ the eñóteñe't posorr atarro achnareth


The'pa' poktenathe' o'ch yokthapecherr o'ch yayáterra' pa'namen kakaxhno, tharromar ama't ñeñth tama atarres, ateth ñerram po'ñes ñeñth sochetsa Pallkás allo'na wañwanen pa'namen kakaxhno


Allña apartañpa’ kowa’yes ora errathe’ es atsotyena Awo’ña e’nwepa’ awo’ otoñ popapar: Péseñ Thósen añ échen shonte’ pollo’xhar the’pa’ o’ch nápaph alloch parta ñamha alloch rroma ora pollo’xhar The’pa’ Thósenpa’ o’ eñoch xhoch ame’ña Esempó yorren pesherr ñapa’xho’ xhoch orr ateth ot poksheñesha’ popapar


Allempó o’ch yoch cheshanésha’ o’ch yexhanem a’yoth allcha yesapocha oray cheshanésha’ o’ch yewapat popoñ temantem o’ch yotanet: ¿Erra’tsena’t ya’netser po’tmantem sechmech allothp’ o’ch sechte’ sechta ñeñth ya’netser po’tmantem?


Ranto e'chorran 45 mam pátherr kañthro, Ror e'chorran 65 mam po'poñ kañthro


Pepe anman 1 kañthretholl, Rosa anman épa kantretholl allpón échen Pepe


O'ch yápanet atma'ntatareth cheshanesha' allcha órrtena ñeth athmama'tene' narmets ñamha papell echar allcha' kowet ateth yokwen ya'moer poktenathe' o'ch yokwampes yenaremh ñeth yenare'ten ya'mro Ayxhatañpa' o'ch serrpare'tatanet ateth yokwen yenaremh, xhoch yéthore'tena allempopa' o'ch ya'phthoterranet: ¿Errothena't yokwampen yenaremh?


Atsotenana poetonkreñ Apartañpa o’ áph Pátherr poetellmes awartant Pátherr poetellmes awartant Añ nashanor xho atsna’ten añ nashanor xho atsna’ten


Yenyes eñotateñets atthoc'h yekellka tharromar Yekellka eñotateñets ñeth yeñotyen añekop


Atsótenana poellokme’ts Apartañpa’ o’ áph Pátherr kaja pastella Pátherr kaja pastella Añ nashanor xho atsna’ten Añ nashanor xho atsna’ten


All anenet apko’mhopa’ o’ch otet esesha’the poyen po’kowenróthe’tsen, añcha’ kowanmoet poremh, ñeñth anets allóthe’tsen poremhpa’ ñeñth po’kowenróthe’tsen


Atarrkotom awankareth pasmello échenan poechoyor yatstáteñ oño, poechoyorethollcha rromaten kak


Ayon Po’phnorpa’ allotheñ matena tharro’mar añ yerpóena attho ápnas pa’somoe’, pa’sheñorrerpa’ chenta’ kotheñ lleka’nena attho a’pnasoñet poethapor, tharraña allempopa’ alla kosherret tharro’mar awanmoet párro, errponowañencha’ yexhenet párro, atthoch órrtet aynatareth pa’shtam ñamha po’kashempa’ arrcha’ thomxha’tet rroxho, poeshemhtonthetsencha’ atsne’, po’pshemhtaño’tsencha’ oñ


Ama’t atethpa’ awo’xho’ awanerret pa’pakllo, tamo’ chorrawerranañ po’kashe’m porrarrepa’ eño’ o’chtapa’ awo’xho’ senáthe’twerr awo’ weratwerr, poetarenñapa’ awo’xho’ pa’nathen attheñapa’ awo’xho’ rroma, moetse yonnañets


Allempóñapa’ o’ch yeñótach cheshanésha ateth yeyellsheñe’chen pakó, ñamen o’ch yexhara’ ápexh allcha’ ya’nosat pak, allothpa’ o’ch yoch patantarcha thomoets arrothpa’ popotantañcha’ thomoets po’pshemhtañoth, allempópa’ o’ch yeñótatanet ateth yánomateñ: xhoch yewapore’ch enoneth allothpa’ o’ch yétaklle’ atthoch ya’nosach apexho ñeñth yexhara’, po’pshemhtañoth chashaneshapa’xho atethcha’ pét ñerra’m amach yemnatache o’ch shora’nem patsó, ñerra’mpa’ o’ch meshayet


Ápoeney po'wamenk; parteney ñerra'm yethore'tena ñamha allo yemoñena ñamha allo yeshomememtena sherbeney alló yeyéxhkatana'ten yeshtam, yoshak, yorem, ñamha popotantañ thorreñets


Allempoña arepeswenetpa' awo' morrechnenet, allo otaxhre'tneñet Enk attho otnen: Enkapoña yachormoe, Enkapoña yachormoe, Moera'naña yachormoe, Enkapoña yachor Poerrollarñapa' awo' ot: Alalala, photaxhre'tatenen pekañoresha'


Allempoñapa' e'ño o'chta manxhenetpa' poepa'ñerñapa' awo'xho oñpa't, nanako' womenk oñpa't amo' awantenayaye, alloch oterre'th: "Noñpaten, noñpaten, noñpatenbeee", ama't oteño popañer: "Tsapathcha ye'namoen oñ", ñapa' amo' ame'ñeno


Enkñapa' awo' entan arankom all chetena mápyo, awo'xho' och: Pha'pechan, arankmá, alalala, pha'pechan


po'señ poseñ chechan poe'mar checha'móm All orrtena -napa' serrparñatsó Pekwe' all orrtena -ñapa' serrparñatsó


Poktena ñamha o'ch yepoechyerr pa'namen tsachexhno ñeñth sherbets yepakllekep, ñamha pa'namen tsachexhno ñeñth atsompapotyes, eshkënoch ama chenkawerro, tharromar añeñpopa' o' xha yoroxhtampesyerra ora yompor poeyexhkatar allo yokrrena ñeñthey yaneshay


Eñall po'poñ ñeth sochenet jawla', ñethpa' o'ch yeyexhkateñ allempo taptse'ten yetspoemh, ñamha allempo shorna'ten yonkllemh, ashomemh, ñamha popoñexhno ñeth rren othexhno, allcha'ña yéna' yejawla', allpa' o'ch e'rramamphsa sholle, chekothe', ashath, arot, patsñoth, ñamha cha'war


Lleseñ Awathpa’ eñallo’ pa’tatssheña Yanesha’ eño’ pa’llerrochet, pa’monasheñ ñeth poepo’naretpa’ año’ soche’th Mañelleñ, allothpa’ Malleto’peñ, Awasheñ, ñeth e’ñe poso’meretpa’ año’ soche’th Lleseñ


Allothñapá ñerrám añ ñanom ponets xhoppa' xhoch axhotenet xhop atthoch morrechet: Xhopanesha wanteya, xhopanesha wanteya xhopa, xhopa, xhopa' wanteya


Ñamha parasyosoteñet yepartseshar attho athorenan ñeth nare'tyenet, attho korrenet ñethomar esempo ponapenetpa' o'ch akoshet ñeth ñanom xhoñenet, ñethcha' Sherbesotenet tharromar otenet ñethpa' porrartsoro yepartseshar; allchaña parasyosoteñet attho apatenanet mhorr ñeth o'rrerraten poenarem, atsne ñeth athorene atthoch e'ñe kowen chop ñamha arrorr ñeth eñotátenawet esempoch es nare'tyenet


Ora ñeth apxhetsa all es yexhkatenet ñeth anetets anets eshkosaceno nanako llekënet tharromar awo' otarethtet ñeth es yexhkatenetpa' amo tama echemarrteno, ñamha amo tama oneno allo es exhomoeñet ñethomaroña owaño tama eseshaye rañthenaya, theñapa' awo' attha shonta yexhkateñets all aññoteñet


Oten tho' ñerra'm o'ch yeren arrapo ñamha atsompapoxhno esokmañencha yentyes pathepekmaten berroxhno anomyena othexhno rranarena Ko'ch ñeth yeñotatene o yaren pa'namenare arrapoxhno ñeth yamethene, allempo apa' o'ch awanmoet poetsathó poretasotyeneta enápecheneta othexhno ñamha kowayenet poerrarmexhno all etayenet mañorr, apha, yap ñamha ots


Esómar 183 Sóch, pa'therr tho', ñato apa' ñamha a'ch, o'ch morre'chatas pa'therr mórreñets ñeth eñóten


Yewaso'ten po'ñeso Awath allempo amá apellchare'terra po'ñespa', shonto' pokakar, allempopa' amo' echete'the allo yerrmoen kak añeñpo, ñéthomarña allempopa' xho'ch waso'ten yamo'tsesha', ñanompa' awo'ch e'net oñ poechake's all nanak tso'meten kak, allothpa' awo'chxho wa'ñanna'tet allowen ñéth yexhetsa all anetso, allempoñapa' awo'chxho awanmoet, poesheña'tetspa' awo'ch awanmet pakñéthar po'potantañpa' alloch nanmet époet pamotsotholl, allempoñapa' awo'ch xhapoet allpa', ásheñorrarepa' awo'ch perkët, poesheñarroch otnenawet atethcha' pet, penoneshaxhnopa' awo'ch amrechet, cheshanesha' ásheñorrothollesha' añoch yenpoenet pompor ápanateñet mapoe' koñéthamerr alloch mopametet, penothollesha' añoch yenpoenet pachor, tharraña eñalloch ñamha errosheña po'nare ñétho'ch moexhkëne' mats amapa' koñape'


Pétsotsamhpes ñeñth kañther amá yaneshoyaye, allothpa’ o’ch phot eso’marthe’ photen amá yaneshoyaye


Yekellkën attho yéthore'tena allempo yashotayen poetsathoth O'ch yañema't serrparñat allempo yenotyes all pechatsetyena


Ñétho'marña allempopa' o'ch po'natena poesheñarr shopshesha' xhoch yotteñet, ñéthpa' xhoch poreteñet áspano, allñapa' allcha'ña anorr ma'pmha árrorr, allempopa' o'ch tsorroñet poe'ch allempopa' xhoch e'tamhotena, allpa' o'ch parchet pa'sokop, ñamha ñerra'm es cheme'ten pachorpa' o'ch apatyeset pa'namen pa'parexhno, ateth ñerra'm a'tthoch amá atsna'nteno, a'tthoch amá rrathoteno, a'tthoch amá nanak rromateno, a'tthoch amá 52 nanak same'teñeto, a'tthoch amá poshpoeñe'cheno, a'tthoch nanak atarwasañtena, a'tthoch a'ptsarrtenan poekones, a'tthoch óten ñamha womenktena, eshkenoch échenan poekañther ñamha poe'mar, a'tthoch kowen chopoen poe'ch ñamha aye'memhtena pa'tsap, a'tthoch amá kelleno


Allempo phañema'teñ Senthephnoth orrtatenan ateth aynateñet poeyexhkatar ateth aynatenet Arr orrtatenet errothenthe' aynatenet, atsetarenet poeyexhkatar ñamha errothenchá yecherr ñamha yepomoerr attho'ch yeyxherra kowen yanetsro


Petma’ntát allothpa’ o’ch péyasot ateth yenpannenet atthoch sherbeso’tet all pa’netsro, allothpa’ o’ch peserrpare’tach peyemnésha’ ñamha ayxhatañ ñeñth petma’ntát ñamha, ñamha o’ch phot eso’marthe’ sherbéso’ten Yanesha’


Poetháporñapa' o'chxho' shoshnaso't, o'chña e'ñe orrwa asheñorrpa', o'chxho' tso'pa e'ñe poetsarr ñamha o'ch achyo't, o'ch mapetatan berr allame'tetspa' o'chxho' cheta'nman po'chópaph amapa' poe'llap atthoch e'nenana' oywa


Ñanempa’ o’ch yegátanet atma’tátareth all oxhen cheshanésha’ all mátenet, atthoch cheme’chet ateth yoxhen, allothpa’ o’ch yawanma pampo allcha’ yotanet thepa’ o’ch yeñoch ateth yoxhen, o’ch tepoet ñeñth entwet atma’ntátaretho, tharraña arrcha’ thomyeset all poktena, añcha’ ótatsa ñeñth nanak añethollesha’ allothpa’ o’ch thom ñeñth metanene’ ñamha ñá attheñapa’ o’ch oxhetwet allowenet


Amhchatareth Panmapoer Panmapoer Panmapoer 5 Pha'ñema'terrerr kellek popocheño allothpa' phanap a'phtho'teñets ¿Esempo't sherbeso'tenet?


Pechte’ pa’tatstató asolletateno ñeñth epotañ ñamha áspanatateno ñeñth amá epotañeyaye


Phañemat ñoñets pekellkër ateth poechena'tstena taramp mañorr Ato' 2 Phañemat ñoñets ñamha ñeth poechena'tstetsa


Ateth chepoen xhop Ñeñthcha’ kotha’nem ayxhatañ O’ch yanem eñóteñtsopawo: choch, chech, kabe, poetsarr, po’se’ o’ch yegátanet cheshathollesha’ shonte’ poerets o’ch ya’phtho’tanet erroxhthe’ xha’nem añ poerets Eñalle’t patherr narmets esthe’ña yáp atthochcha’ chop kowen allempó o’ch yoch cheshanésha’ o’ch ya’chpat xhopllomh o’ch yena’moeñ allcha’ yenare’ch, ñewa errponmato’ch chop


Attho’ atenapa’ awo’xho materra thomwerr a’yo’, allotho’ kowenan po’kashe’m, o’chetpa’ awo’xho awerrerr allempoñapa’ awo’ chotera’pa’ awo’xho’ waporech a’yó , wapore’tayopa’ awo’xho xhaxha ayon, allempoñapa’ awo’xho’ arrnoma awo’ o’t: Napa’ poñoxhpa’ amá acheñeno napa’ Ayonanan, napa’ añ nomñe’ Yato’ Parets o’ch nemoererrsa atthoch amá nanak semoeroxhteno allempó sethorrena, ñamha atthoch neyxhaterres atethcha’ sépomoten ñeth sechorrena


Tharraña añ sherbets o’ch yeñóch epechaso’tats, ateth ñerra’m rroth epechenetpa’ o’ch e’mhñochet ñerra’m chellesnamo eñenpa’ atarnamoch epecheñet, ateth ñamha ñerra’m atarrnamo eñenpa’ chellesnamoch epecheñet, ñamha ñerra’m o’ allame’ttsamhapa’ ayenethcha’ kowenet allempó epecheñet allempoñapa xhach otenapañ amathe’ xhena’pa’ allotheñcha’ matena, allempoñapa’ allame’ttsach xhap poretso


Ma'ñorr Awath ma'ñorrpa' acheño' atarro' enoñ, parroch pa'somoepa' awo' penkater, ñapa' atarro' enoñ, shonto'ch wapatenan ech amata'tareth amo'ch échenano poenep, ñetho'maro'ña pasomoepa' awo' a'psanach mañor: ¿Eso'maret penka' ma'ñorr?


Yaneshaxh Nomporpa’ eñen yanesha’xh nachorpa’ eñen yanesha’xh napa’xhoña neñen yeñoño nanak kowen yaneshaxh


Koshame’tamets Ñeñthcha’ kotha’nem ayxhatañ Ayxhatañpa’ o’ch wapatan atsetara allo koshame’tamets alló yémorrechena


Llollo Shollet o'ch otanet: "Ñerra'm esempo' yexhaxhen amá pokteyaye o'ch ya'nosecha awo'c'h penka, axhpoepa' pernatseta amách kowen yéxhaxho'" Ñamha oterraneterr: "Allempo yepomoten amápokto o'ch a'nosechet tharromar awo' ch thellmatseta ñamha kowencha yaññoten ñeth yepomotyen" Parro'chpa' Tho'sen awo' pomotyes amo' ameñano pachor attha thellmatseta axhpoe popomorpa'attha shornatyes o'ra apertaterran alloth yexhkatan oshakëts


E’payó yoware’tá Matar: Phawaka,’ nomporcha’, amá neñótothe’, eso’marwaka’ amá eñótañ pépha’yethe’, awo’xho’ rrana


Ñéth tho' áporo'yethoña otatse'th: "Ñapa' o'ka neñóch", ñerra'm esesha' yéchaya amá allorokma ápeto ñéth oteñetpa', awo'chxho tso'pa, tso'pawa o'chetpa' awo'chxho ot: "Ñapa' amach néserro popocheño o'ch nenamoerra, o'ka neñóch amach ápneto ñéth otet, ama't atethpa' o'ch awen potomña", awo'chxho awo', allerrenpa' awo'ch werra awo'ch otwerr amá esesha' es nápaye napa' notka'ye o'ka neñoch, allempotheñ anetsomar ñerra'm esesha' tebhawet amá awen atsatarethterretopa' o'ch yerepyet tho' áporo'yeth o'ch otet: "O'ka neñóch amachka' tsaterrneto"


E'ñe pomorrenteñoth po'yallophpa' eñótaterrey atthoth yeshomemhtena amach tama yerrmatsto ñamha ya'pertatatsto yekakarexhno, xhoch yekwampes atthoch amach wañerro kakaxhno ñamha amach yesope'channa'tatsto, xhoch yemorrentanna'ta


Achallo O'ch neserrpare't patherr serrparñats ñeth sochetsa Achallo.Oten awathpa' eñallo patherr acheñ ñeth sochetsa Achallo, ñapa' ña kowampene ora kakaxhno añthe yot añ kakaxhno pompor


Añ pa'namenare narmetsexhno ñeth rre'teth ñamha ateth ñerra'm mam, poe', yom, om, xho'p ñeth konsoteteth ñeth orre'teth ñamha yematenet ñeth emotatseth


Pe’xhoma photaph yamhtso allothpa’ o’ch peyoñ péyasot semell, Petpat ateth moechatseteñet semell allothpa’ o’ch yeñotatanet ñeñth enamoenet allempo moechatseteñet


Kowenoth - echkoth Ñeñthcha’ kotha’nem ayxhatañ Ayxhatañpa’ o’ch wapatan poremh, allothpa’ o’ch apan cheshanésha’, o’ch otanet arrcha’ séne’ sekhó sekowenróth, o’ch newetpa’ o’ch otanet ayxhatañ thepa’ o’ch sechant sót alloth senen soremh, o’ch otan cheshanésha’ kowayesetapa’ poeyemnesha’ ñerra’m allóthekmathe’ nét ormets, ñerra’m poesheñarrpa’ amá alloth nopa’ o’ch naterret e’ñeñ kowen


Tharraña ñapa' nanako' es eñóteth, ñerra'm esempo orretpa' awo'ch menkët awo'ch ochet phokshame'tatey tho, phapa' estheka' peñóten, allempoñapa' awo'ch ot: "Ñewaka' o'ch yetpoe' yatañneshañ", awo'chxho 35 me'kecha allempoñapa' awo'chxho etsá, ñapa' año' etsoteth champenarexh ñamha rekerkeñets atawatorexh, namha sankawarero ñéth koshamñats allpochap, ama't áporo'yethpa' anenanéto'ch all koshame'tenet, amapa' awo'chxho tsellanmoñet poeke', allempoñapa' e'ñoch kowen ta'nenet koshame'tatsa ñamha eño'ch arepenet


Yeserrpare't attho yeyexhkaten pa'namen shotamets Thépa o'ch yeñót erro'thenthe yeyexhkaten panmet


Atthoth añyennay ma’ñorr yépomor Atthoch amá añyonaye ma’ñorr yepomorpa’, allempó o’ yexhaxhwepa’ poeshemtothcha’ ñanem yérrophoñ po’tsachper, allempoñapa’ o’ch yepha’nemh, o’ch yéxhapach allame’tets all patena po’pphañ po’tsachperpa’ allempoch thaya yerrope ñamha ñerra’mpa’ xhach wa’yapa’ o’chxho perna wo’mek’ ñeth otenet awo’ch añye ma’ñorr, allempoñapa’ awo’ch poethe’má, amach yetsotere a’kowenterre’, attheñapa’ o’ch o’meta ñerra’m remosh


Achankëllñapa' awo' eñótan xho o'páteña ma'yarrnesha' awo'ch rreñeta'pa'; ñañapa' awo' chorrana pa'rrem kapoe'no xhepa'toch atsrre'matan ma'yarrnesha' awo'xho' otet: Ñepa'tka' rrerre' yamo'mte'; awo' ómachana'chet achankëll


¿Eso't rren no'cho?, ¿eñalle't no'cho ¿Atsetarat no'cho?, ¿errpona't no'cho ontapo?


Allempo anen poepo'taropa' ñerra'm échenan paknorpa' ñach kothape'chatene' erróthencha' korrena esempoch sométa, erróthencha' kothape'chaterran ñamha pakñéthar, erróthencha' e'ñe kowen korra époet poerrollar ñamha pamo'tsesha', atthoch ayemañéthtena ñamha amach atsrre'mñathteno, eñech kowen alleshonkaten


Attho' morreche'th A'penerr: Allaka' yarepenya a'penrrot, Yarepenyamoe, Keñyawe, keñyawe, keñyawe


O'ch pe'ñ phamha awo'xho': , , O'ch pekellka' serrparñatsotholl all orrtena ñerra'm eñallo' ñamha awo'xho'


All serrparñatso ñeñth yeñótatene' añpa' attha ye'moe', ama yentarepa': Ñeñthpa' -o' ñamha awo'xho'


Pallerr Wayoll: Oten añ poktetsa o'ch sechmeterr pa'parexhno tharromar sherbeney attho'ch separta allempo satsnaten ñamha o'ch señoter errothencha' sesherbhaterr pa'parexhno


Pallerr Wayoll: Otan apá' Atsne phakñether o'ch nan pashtam attho'ch nekasné, pha'ch rremoé pashtam attho'ch amá xhapaphso oñ phate


Achamator Awathpa' eñallo' poesheñarr wepoesha' nanako'ch yomenana o'ch a'shoran shoñker, ñapa' xho'ch kowacho'tyenan achamach all xhen achama', allempoñapa' awo'ch eñóserteña o' ponmokatenpa' awo'chxho awa'moen o'ch a'shoreña, anenanoch poshak atarr alloch esha'tenan shoñker, awo'ch xhap allpa' awo'chxho e'nyesan tsach ñéth e'ñe allame'tets chopoets achama'cho, allothpa' awo'xho a'tap, awo'ch xhap enopa' awo'chxho a'koyan tsach atthoch e'ñe épchota, allothpa' awo'chxho amátan pamoreph achamach poetakro, allempoñapa' awo'chxho wanke' themerrorexho, ñéthochña kotha' atthoch motasa, tharraña xho'ch anenan pamoreph allo'ch amátenan achamach poetaker, añ wepoesha'ñapa' atthekmo'ch pena, ñapa' ñéthoch nanak koshátene'


Llékëñets, ñerra'm allempo' orrtena llékëñets, ateth ñerra'm rroma yamo'ts o'chxho yéllka


Peserrpare’taterrey ñeñth yexhateñ añ serrparñats ñamha pekellkoñ pacheñer kellek ñamha ateth orrtena


Ñerra'm moenet o'ch amre'tetpa' warerokmo'ch porrenet, awo'chña towetpa' awo'chxho xhonma'chet ñéthoch enwetpa' awo'ch thaya oteñeta' llollo Wana': "Amathe' llollocha' pechanto mame' o'ch yethoma'p ya'moer", allempoñapa' awo'ch otanet: "Amatpa' neñaresha' o'ch nechantá atthoch sethoma sa'moer"


Allempoñapa' awo' wapateñeterr Peph atthoch moereñerrpa' awo'xho tso'pa, thematenpa' awo'xho' moerana Peph, awo' moerawyapa' awo'xho aneret, allempoñapa' awo' korrerra amo' atserrpere pa'tho ama't awatha tharro'mar chámaspa' awepa'to rrothoñ ora poekotem xho' ot: "Ñéththe' nanak atsótena"


O’ch petpát morreñets rrartsórexh, allothpa’ o’ch peserrpare’t épaph peyemnesha’ ñeñth axhoten añ morreñets, allothpa’ o’ch petmanta ateth pena narmetsoxhno allempo yemolrrechena rrartsórexho


Apá Po’wamenkokmach tarwasen yokop, atthoch amá yépallteno yokrramh, a’maxhatenan ach, a’maxhateney yamha, ña yeyxhatene atethcha’ yetarwasa’ atthoch amá yemoeroxhterro tsapathoneth


Amach nanak yematsto Atthoch amá a’nóse’tye shokshok moshnañets, awath shokshokana’pa’ nanako enoñare’ acheñ, yeñóteñ serrparñatsoth ñetpa’ nanko’ch ommo’chenet poberror, ñamha nanako’ moparret, ama’t arro’ch xhenet wokchanesha’ papakllopa’ amo’ch es xheñeñeto, allempoñapa’ Yáto’ Paretspa’ awo’xho e’potampsanet berroxhno, ñethoña poename’teñothetpa’ awo’xho’ enapechet wa’nmer, allempoñapa’ awoxho poenasxha’tet pemoshnañoth, ñetho’marña ñerra’m amá awen ye’maneno, amat órretwanena alla yephanena awo’ch anosanenya shokshok, yañapa’ awoch yémoshnañtsot nanak womenk


Attho' otneñ: The'pa' phach mererrtsa, otneñ: The'pa' phach mererrtsa, tharromar napa' amach nowerre'the ama't awathaña


Attho yerranampeñ tsach Allempó yetenpa’ esempopa’ ama’cha’ añetholla orrene’pa’ amach mata’nmó, allempochña yérranampeñ, tharro’mar alloweneypa’ amá yechweno tsachempoe, ñetho’marña o’ch yot mápoe’ mápoe’ mápoe’, atthoch e’mh tsachpa’ awoch eñerr e’man poetakre’ts ñerra’m añ xharenet mapoe’ atarremh, allempoñapa’ awo’ch mata’nem thekma amach erra showo, ama’cha’ ánpa’yes mamesha’tets tsachexhnopa’ o’chxho motma’tnomh


Yeserrpare't attho yeyorayen alló es yeyexhkatyen Yeñema't allempó yeyorayen alló yeyexhkatyen


Ñañapa' xhepa'toch penka, awo otan Ñañapa' xhepa'toch penka, awo otan Po'ñoxhpa' na ama acheñeno: napa' Po'ñoxhpa' na ama acheñeno: napa' tharraña napa' arrapawencha'


Acheñenesha'ñapa' awo'chxho alla mererret akopha, allempopa'xho awo'ch meterr shonte' charpa' machayothochxho' rrana'wena all a'nospoetso, allempopaxho' awo'chxho koshame'tampsapoeñeterr, allempopaxho' awo'ch moeñwenanerr poeyochresha' atthoch emóthe'twenan acheñenesha'


Pamtharrñapa’ awo’ awenerr tarwasatspa’ awo’xho’ ot pa’so’moe ñewa o’ch nayama’toñ po’kashem tsespano, attho’xho’ pe’, awo’ a’yama’twepa’ awo’xho’ alla shower all na’nem pa’tho’ñen


Páthe'tets pa'tatstatholl toman'tena 1 metro pa'tatstat, ¿errpona't metro pa'tatstat eñall arr pa'tatscheto?


Allothpa’ o’ch otanet ayxhatañ thepa’ o’ch setmantat ñeñth kak nanak sayomena ñeñth nanak berr serren ñamha errothenthe’ a’potareth nanak yomenet, allothpa’ o’ch cheteñéta’ kellkáto allcha’ kowa’yes po’potantañ poeyemnesha’, allpa o’ch entyeset ñato eñallthe’ kak ñeñthekmach yomena popotantañ cheshanésha’, allothpa’ o’ch noñet pa’socheñ ñeñth cheshanésha’ pa’socheñ


Otenet ñeñth photen, napa' ama noteno, napa' noten ñeñth photen


Ror toma'ntatenan ateth entwanom allempo awanmoet poetsatho all yoreneta' pa'parexhno ñamha ateth entyenan pa'pakëll


Allempo o'ch pekellkë kellkapano allempo o'ch petma'ntach ñeth eñall peserrparño


Ñewa yeñoteñ añeñpopa’ yentyerr ñeñth amá eñalle awathpa’ o’ kothape’chaterrey popoñ, añeñpopa’ amá tama pokteye’ yenteñe’ o’ch yanotset ñamha o’ch yamtatset ya’koshar, eñalleterra kothaphñats ñeñth otets ñato alloth o’ch yepatanna’ta atsnañets amapa’ o’ch yetsenach ñeñth nots e’tets, ñato’ akophonet o’ch yeñoter errothenthe’ e’ñe po’ñoxh


Yeserrpare't ateth yomchatse't allempo yeyexhkaten pa'namen shotamets Yeserrpare't allo yenoñtena


Atthó koyayenet narmets senthephnomarnesha' Awathotheñ senthephnomarnesha' koyayeseteth poenaremh ñamha ñeth ayátyenet allempotheñ orrterret


Xhop poemorreña Phañapa eñe, nóxha, mamaye eñe épaña pékatar, alleya, alleya


O'ch peserrpare't épaph peyem allothpa' o'ch phot esthe' pemnen ñethcha' petma'ntat ñato' xhop, allothpa' o'ch peyexhkat e'taklle'chamets, allempopa' o'ch petpa' ateth morrechena mam époet xhop


Tsachempoé Tsachempoepa’ patherr mapyetholl, esempopa’ o’ch yoñch rroxh tsacho, ñerram yesha’tame’chpa’ nanako’ch yetsoten a’mate’ tsach, ama’t atarrech yeta’pa’, ñetho’ yaxhotha’we poekotmothpa’, asmokotayochpa’ awo’chxho matanom thekma, allempopa’ amo’ch echarrtennaye tsach ama’t poeremh yéta’pa’ mameshapa’ awo’ch yenapoeñetwa yamoer, tharraña etsotaño’ch yerrmoen gach, a’maphchastareth mapyo, ñamha allempó mata’nen tsachpa’ xho’ch mallpóchatse’tos poeke’ts, atethpa’ amach tama yethorryo xhonma’te


Ayxhatañpa' o'ch xhoretan cheshathollesha' o'ch awanmoet pampo allcha' yeyexhkat porre', poérrarem, ayxhatañpa' o'ch ot ñewa o'ch yeyexhkat patso' épa arka'tamhphsareth allcha' orren berroxhno, ñamha othexhno, o'ch yot porre' esesha't orrene' porre'


Nésochena: Yeñót pa'namen achyo'teñets Ñethcha' kotha'nem ayxhatañ Akellkañethollesha' párro ayxhatañpa' o'ch yexhkatyeset pa'namen achyo'teñets Ayxhatañpa' o'ch wapatan pátherr papell atma'ntatareth allcha' kellkëna achyo'teñets ñamha allempopa' o'ch yotanet thepa' o'ch ye'mhñotamoeñ ayxhatañ, sanorrxha't patso setópano


Yáto’ Rramoesh Yáto Rramoeshpa’ ñeñtho’ cheme’tene’ pa’namen pareshe’maxhno, ñeñtho’mar ñerra’m yemneñ o’ch yechme’t yamha pareshe’matspa’, añ poktetsa o’ch yemhchatse’ch atthochpa’ moeratya pa’namen pareshe’mats


Kapoe'no Kapoe'nopa' ma'yarro' arrañ amhcha'noxhen shonto' mere'th Nanako'ch e'moñetannenet époet achankëll ñeñthpa' añetholla Xhokmo'ch morrechena atthoch oten Echpesme'lletall nexharenapña Echpesme'lletall nexharenapña Parrochñapa' kapoe'nopa' awo chetannatet époet achankëll moeneño' awo'ch mothatholletan achankëll Ñañapa' kothanmoñ poenam awo eshota pa'ñyapho awo cholleññaña poeyoxher Kapoe'noñapa' awo a'tatstana po'rrás attheñapa' awo rroma Poeyochrenesha'pa' attho' e'nameteret amo' entereto nanako' llekërret Pamtharrñapa' awo moeñet épa ma'yarr ñetho'ch chemnaterraya' kapoe'no Achankëllñapa' awo eñótan xho o'páteñet awo chorrana pa'rrem xhepa'toch atsrre'matan ma'yarrnesha' Ómachanachetpa' xhepa'to'ch kothanmoñ poenam eshota pa'ñyapho, chollenñaña poeyoxher xha'nerr thekma Awo waxhata xharra' époch xharra' ómachanachet atthekmo' pe Allempoñapa' awo wapa ma'poch xharra ma'yarr ñetñapa' awo otoset achankëll Pepretnay achankëllecha' pénay errach pemne' pha Achankëllñapa' entenanepa'to' pátherr mápoetpon ñeñthpa' arrotseno Seraphno Alloña mopamperrñañet kapoe'no po'mreneñ allempotheño ama orrterro ma'yarr arrañ


Atarr kowen o'ch yenaretatset atthoch ama' yomxheno, esempo yethoten yenarempa' o'ch yepomoeña okakop o'ch yech shonte' kelle, allempopa' o'ch yoch cheshanesha o'ch yenaret yopoer ñeñth yowapat


Momoe'pa' rrenan wañthremh, ñamha yetspoemh Momoe'pa' rrenan wañthremh ñamha yetspoemh ñamha takathollesha' ñeñth porrar pen


Ñeñth yetsotnom Ateth Ama Poetakrespa eñe kowen anareth all poktena


Nésochena: E'ñe yechme'ten ñeth atsompapo' Ñethcha' kotha'nem ayxhatañ Ayxhatañpa' o'ch wapatan papell atma'ntatareth, allcha' temantena poetsarr ñeth atsompapo allcha' tema'ntena kashantoke', ashomemh.maronkëmh, kokllom, mallam,chechoke aptallpoporr sheyomh, achemh, thowan, awek, llomh papoé, mamé, kaymeto, narank, mantarena, llempoetsar anona yonkllemh pa'yonllomh, patowaremh, pasemh, ápexhemh, cheremoya, charemh, parant ayxhatañpa' o'ch xhore'tan cheshanesha' o'ch anorrxha'tet po'tópano o'ch e'mhñotet e'ñe kowen, allempopa' o'ch ya'phthotanet


Parrochñapa' awo' orrenerr pátherr pokollopa' awo'xho chotannenerr, allempoñapa', awo' nalle'teñetpa' awo' moeño'teret tsapokma, ñañapa' awo'xho awerr, awo'xho rranaretnenerr thoño, allempoñapa' awo'to onañche' jo, ñéthña jopa' amo' añeye kotho thoñ alleneth sen Amerekeñ añato' kotha' thoñ alloth wena, allempoñapa' awo'xho awo' alleneth orrrenet tsapo


Awathpa allempo amá waxherra okanesha shonte' pa'namen berroxhno ñamha othexhno; ñethomar yamotsesha' amach es palltetethe, thepa akophotheñ wañwerr berroxhno ñamha othexhno poetsatho amat yellapen anorrets all yeporeten poerraremh ñatopa all yeporeten porrayo, amách es wapatso atthach yottatena ñerra'm nanak moshnañtsoy


Berroxhno ñeñth chope’chets yetho ñamha tsapo Ñeñthcha’ kotha’nem ayxhatañ Ayxhatañpa’ o’ch wañan poesheñarr tho’ atthoch serrpare’tatenana’ cheshanésha’ ateth yéshomemtenapa’ xhoch yeñoch esthe’ berroxhno chope’chets yetho ñamha tsapo


Okaneshaña attarr koxhneshare yexhkatyenet ñeth pomyenet errapharen anetsomar, ñetpa e'chenet asrem allo yexhkatanatenet pa'namenare chekmats ñeth yapa amá yeñoteñe phayese, ñetpa e'chyenet pátherr pokoll all yexhkatyeñe't sepchayenet shonte shetamtsexhno, kamramtsexhno ñetpa amá yorayeñe'to poetsathómar alló exho'mayenet ñeth poeyxheñe't allo chorrayenet ñamha ñeth pomyenet


Pethokë ñamha phaphxha' narmetsoxhno ñeth chopoets aspeñtho ñamha ñeth chopoets mopño


Pallerr Wayoll: Oten añ poktapes amenkareth xho'ch nekasné' allothpá o'ch nétsotso'ch poño, ñamha o'ch nona'ch apehxrexh, tharraña xho'ch thoreta mapamoet amach xhanmatsto ñamha o'ch sekwampes


Errothena't peyempoeñ apá ñamha ach allempo amre'tenet, pechta' patatstato ñeth ateth ñerra'm pha, allothpa' o'ch pechta' ñamha ateth peyempoeñ phamo'mte


Yeyexhkáten shekéshektamets Ñeñthcha’ kotha’nem ayxhatañ Ayxhatañpa’ o’ch otan apanésha’ yenpoetepa’ pakñethar wapatetepa’ poesheña’tets órrothmethollesha’ alloch yéxhkatyeset shekéshektamets


Ñewa ñethpa’ ateth mothtena, ñanempa’ xhoch ye’nyes allcha’ ya’mret, nerra’m añ yemnen o’ch yénare’t choch époet chechpa’, ancha’ ye’nyes moeñaren ñerra’m topotseney, attheña ñerra’m teno’tseneypa’, ancha’ ye’nyes chetseñmare allcha’ yétampes choch, allempoñapa’ o’ch yethotwen chochpa’ o’ch yethomoe’ allcha’ yésech xhop, mam ñamha chech


Nésochena: Ápexhoxhno ñamha epexhno Ñethcha' kotha'nem ayxhatañ Ayxhatañpa' o'ch xhore'tan cheshanesha' o'ch anorrxha'tet patso allcha' ápa'yesanet ateth ñerram moerell, áspan, mapoe', o'ch yeshonte' allothpa' o'ch yechtamhpes, o'ch yeyellsheñe'ch épay cheshanesha', o'ch awey yemo'teña akampañ o'ch eñótatey esothe' ápexho kasnen ñamha kampoen allempo partenan acheñ, ñamha esthe' po'poñ yepalltena allempo yepatena


Allempó ayxhatañpa’ o’ch otanet o’ch yetma’ntat ya’moer, allothpa’ o’ch yotennet thepa’ o’ch semhñot atthoch señoch ateth nare’tenan Yanesha’ mam, eshkënoch echtsoten, allempóñapa’ o’ch yotanet ñamenpa’ añcha’ yeñot ateth yeyoren momaph, ñeñthpa’ amach rrompe’cheyaye, amach pórrarreyaye poeyoxher, elloña añcha’ yeyoren ñeñth e’ñe kowen womech éperra , ñeñth shonte’ pochets, allothpa’ o’ch yanemh chetso yechamoellño alcha’ yexhone eñech pa’tatsekllo’ya yépechayes allochñapa’ epoekllo’yach esha’tatsa patso ñamha epoeklloyach orrtatsa, ñamha allempó yénare’teñ penonesha’pa’ o’ch nanatnomoet momap all o’ etamawa amapa posyawa asheñorrare’


Ayxhatañ o’ch ápa’yesanet globo o’ch athoret allempópa’ o’ch yoch cheshanésha’ eñall po’poñ acheñenesha’ ñeñth otets mhorrpa’ amo’ esoyaye, attheña yatañnesha’pa’ otete’th mhorrnesha’pa acheño’ awath ñeñtho’mar thepa’ yeñoteñ echenan pa’cheñer ñamha émoena, ñerra’m errothen yoch, ñeñtho’mar esempo achmeñetpa’ o’ch e’mh ñapa’ o’ch a’máta’tonay yenaremh , allothpa’ oc’h amatonay ñamha yekarpachet


Ñetpa’ arro’ yexhete’th Rroñmaño, allothpa’ awo’ yexhawerret asyankmaño, allo’ rroma awasheñ, attheña’ Mañelleñpa’ arro’ rroma poexhe’tayeso, añña Malleto’peñpa’ arro’ rroma Chare’cho (Po’ñeso) Poekërmetaphno


Tsapoñapa' awo' xhopotenan poesheñarr tho' xho oteñ ñeth pent ellerropa' añka' sochena xhop, shermoe, xhóñamha mam añekop negataph ñethcha' serren, thepa' o'ch senarech samha alloch sokrra, awo' emansa amo' eshkaye moerro, tsapathñapa' awathekmo awamoen all, entnerran narmetsoxhno awo'xho'yorenana poepoer awo'xho' narech, e'ño mamesha po'nareswa poenaremh allempotheño cheme'terre't xhop, shermoe, ñamha mam


Ayxhatañpa’ o’ch a’parran patso tarjetaxhnó all temantena pa’namen tsachllomh, tsach poeparexhno tarjetaxhnopa’ xhoch oxhen épa, allothpa’ o’ch yoch cheshanésha’ yexhkatetepa’ ma’pa apxheñets, allothpa’ o’ch yotanet thepa’ o’ch sa’yapaxha’ ñeñthcha’ tsachllomh yotas pathe’tets apxheñets


Yaneshay Yapa’ yá ñethey Yáto’ Parets poeyexhkatar, allempó yexhkateypa’ allempokma kothape’ch atethcha’ yokrrena yá, shonte’ po’poñ merreñetsoxhno yexhkat, tharraña allempopa’ awo’t o’t o’ch yexhkatey yamha ñethey po’mñenesharey, allempokma apoey yeñoñ ñethcha’ yeñeñ, ñethpa’ allo’ch eñóranatwerrya esempoch werra po’pocheño


Yeserrpare't attho yeshomemhtena oñoth Yeserrpare't erro'thenthe yeyexhkaten kanoth ñamha chópapets


pótallepan petok wankë llollo tsó ápexh bhaxhayo yawena otashrets 1 Séya ñeth rromáyes Wana allempó phán potásher


Kommana’ñapa’ moeneñochñá alloch poetare’tenet eshkënoch ápa’neret poeshmet ñeñth a’potenet, ñapa’ nanako’ch mopa’tenan po’tsom, amá’toch enametpa’ añoch a’rroyenano tso’ nanako’ moparr.Tochñapa’ xhokmoch chetampenan komom potsom, awo’chxho’ epatwerran allowen achñenesha.Ñetpa’ awochxho tamá a’thorayeset po’tsom, xhoch moenme’cheñet anmoe’ pokrramh llollo kommoesho, allempóñapa’ awochxho’ tamá poetare’tyesey pa’pakllo’mar


Anapoets: 2 Ror awo' yexhkatan sa'p allcha ayatana kak topoena 8 m allpochap, 4 m bhath


Allempoña awo' chekarepanerr akopha, allo a'noserra pa'pakllo awo' tsapoen, pachor ñamha pomporpa' awo' xha llekëñet eso'marthe' amá werro awen, allempoñapa' awo' thaya serrpare'tatwerran pachor, nanako' lleka'yeset, awo' o't pachor: "Yapa' attha nanak yokwen o'ch pewapaterr achama'", phañapa' awo't attha pha'tserrpha, amá esesha' phokthaye ñato o'the yot ñathe' ametherrets o' peshoranom, Achamatorñapa' awo' o't: "Arepa't pokteyaye o'ch erra yeta'yesa e'ñe yapoeth", tharro'mar machayotha ya'tserrphapa' amach esesha' yontaye, allponmatpa' awo' thaya chopecherr kowen, allempoñapa', awo' thaya kosherra tharraña awo' eñóch arepa't pokteyaye o'ch yemotasa amorpetso ñerra'm yaptha, tharro'mar amá yeñóteñe esempoch mhorrares


Attho' morreche'th A'penerr: Allaka' yarepenya a'penrrot, yarepen yamoe, keñyawe, keñyawe, keñyawe


Allempó ye’noñtena Attho’ yenoñtenapa’ panamen yepen, ateth ñerra’m allempó poerrarmenapa’, o’ch yéporettyen, allothpa’ yokwayen ñamha ñoñerr, atteth ñerram all amá tama eñalle berroxhnopa’ xhoch pasnatyenet atthoch amá mosyenaneto berroxhno ñeth nanak eñóte, allothpa’ yokwayen ñamha atañañ pa’thephomar, ñamha allempó xhen mathpa’ o’ch poretyenet oñ all ápoena oththexhno


Pa’namen berroxhno ñeñth eñall ya’netsro Ñeñthcha’ kotha’nem ayxhatañ O’ch yéserrpare’tach cheshanésha’allempó yen poerrarmexhno yenyó all eñallmeñ berroxhnopa’ shontye’ch rra’yen poerraremh, añcha’ yeñot ñamha allo moetesayenet páthe’tets berroxhno ateh ñerra’m chopaphtsopa’ eñeñet asshath, arot, chekothe’, sholle, somh, arrothe’tañ esempopa’ ñamha rroth, eñell ñamha anets all enayenet patsñoth, rere’ chawar, ñamha weyá


kë r 'sen 1 Petsotsé atma'ntatareth epoet pa'cheñer añ serrparñats Tho'sen llekëna koshena sospepen 2 Pekellka ñoñets epoet poechenatets ñeth netsa patso'th atma'ntatareth pa'socheñ páthetets atma'ntatareth allothpa pellopatstater poechenatets


Xhoch yérrokpe’chanat tsachpe’ts Allempó yeyoren tsachpe’tspa’ añ sherbets xhoch yérrokpe’chanach ora, ñeth atallethpa’ o’ch yésellphape’chanach, ñeth arrmathpa’ o’ch yémaskonatanach, allempochña yagama’tanach, o’ch tsotspe’chpa’ allempoch thaya yewankanach, añeñpopa’ órrterra asreph allo es yepatenpa’ amach e’ñe pórrarrenapa’ o’ch yépate’, tharro’mar eñall tsacheph ateth ñerra’m pasepexhno, ñerra’m nanak pórrarrapa’ amach etsoto ama’t asreph


Allothpa’ o’ch yellsheñe’chet a’yoth, o’ch yoten napa’ néso’chena Kak, napa’ neso’chena Orran, napa’ neso’chena Posho’ll, napa’ neso’chena sho’llet ora cheshaneshapa’ o’ch otet po’chesharexh allempópa’ o’ch yotanet yechesharexhpa’ nanak sherbeney atthoch es yetsota


Allempó poesheña’tetspa’ o’ch tepa’yeset ñerra’mathe’ xho aneñet po’ñoxh, tharraña atthach tepoeñet, ñamhapa’ o’ch thomoet all poktena, allcha’ tet, ñamha ayxhatañpa’ o’ch be’thos ñamha all oxhenet, allpa’ o’ch otnomanet ñeñtcha’ pha’yeset, ateth ñerra’m o’ch echantnomoet pot, ñeñth ets chenta’, echantanepa’ pot ñeñth sets rroxho, o’ch ya’phtho’tanet: ¿Eso’t anemyenet?


Pátherr (1) Ma'pa (3) Yechta epé o'ch yasach allempo o'ch yakoshe yegor ñamha yekanoth


ayxhatañpa’ o’ch otanét all shonte’ kakaxhno oño po’ñeso allpa’ yexhena ateshare kak ateth ñerra’m mamore’, shebh, omañe’, kak kowana’ wabe meshet, ñamha po’yalloph, eñall ñamha oñsas all yego’ten allpa’xho enall showa ñamha mereto, mero’, meshet, por, showathollesha eñall ñamha sa’p allpa’xho yexhena kak ateth ñerra’m moento’ tsesma, sankwath


Tamo' awanmañ poeyochreshapa' amo' es onteto, attheñapa' awo' ñeta moññe'tanna'tetpa' awo' emóthe'tanna'tet, atthepa'toch nanak cheporrachet Moenaresa', attheñapa' awo' attsrre'mapa' awo' ot: "Ñewa o'ch awen na", awo'xho be'thos ñamha arrorotho, allo'ña mopampsetpa' awo' a'thoret tso' alloth be'thos


Yapa' yanap: "Eñe pokte' go' o'ch yerrma'yes ora ñéth o' rromayes"


Ñeth yerrayen yepomyen arrapo Ñerra'm poktayena ñamha yaren ñeth atsompa'pare arr yenyo all shonte tsachma atarrcha yokshena ñeth yerrayen yetsomyen ñamha yepomyen poeñanesho allo yexhkatanatenan pa'namen oñexhno ñeth orryenet allempo tarwasayenet ñamha omachmetyenet epoet poeyomnesha o'ch tsetpa o'ch orryeset ñeth pomyen okanesha


Pa'moer Koñewo' Awath Koñewo' ñapa' echane'thó amchanen pa'moer amo'ch esoye pallte'the poerraroth ach panétho': mam, yom, pe'tok, om, shermoe, cho'ch, chech, parant, xho'p, poe, ñamha shermoe


Eñall shonte' yenaremh yamro: xhop, mam, meché, chóch, petók, xhó, mákall, shermoé ñamha sholla


Eñall atsompapo ñeth narmets ñamha eñall atsompapo atha achpaña nerra'm shekëm ñamha toñerochem ñeth arrapo orreñañet poñer


Añ poktetsa o'ch sokthapech attho'ch serrayerr arrapo poetsathoth ñamha o'ch yeyxhater cheshanesha atthó sherbeney ñamha eso't apateney arrapo poetsathoth tharromar ñethpá amá tama atsnatateno ñamha amach xho yerañtheñe


Abhchanneñets A Añe’t a’methen atthoch nare’tatseten cheshanesha’ Añe’t xhore’ten atthoch apxha cheshanesha’


Pats all merena berr Pats all merena acheñ Pats all merena anets Berr poetsathómar Berr pokollomar Pañema'twa akellkareth thépa' o'ch petso'tse erra poktena


Pechap nétsa’p poeshemtoth nechen pátherr neklle’, páthe’tets netsa’ppa’ atontena pátherr neklle’


Chekmats Atma'ntat Pa'so'cheñ 3 tsáchpetholl 4 tsáchpetholl atthekma 4 tsáchpetholl, 2 atthekma ¿Errpona't etsethporr échen?


Ñerra'm añcha yorr a'ppa xho'ch yemorrechena atthó'ch eñech kowen koshanma ñeth pawchar aph, ñamha ñerra'm xho' yepartenapa xho'ch yethóreta atthó'ch parteycha ñamha ñerra'm amach yethóreto a'ch yepoka


Ateth yemchatse’teñ semell Ñeñthcha’ kotha’nem ayxhatañ Ayxhtañpa’ o’ch serrpare’tatan cheshanesha attho awathnanehsañpa a’ptsarrtaneth pa’koshar , allempópa’ xhoch notse’tenet yom amapa’ xhop, alloch partenet pa’koshar allothpa’ o’ch amtatsechet ñamha allempóñapa’ xhoch ellomresoten poptsarrñoth Ñamha allempópa’ añoch moechatse’tenet semellepnor athoch yaso’tanetpa’ thekmoch a’ptsarrtenet poeko’nes, awo’ch ochet: Peyaso’tnepa’ch amá semellephnore atthoch na’ptsrret nekones aten ñerra’m phapa’ nanak poetsarr peko’nes


Amach pepoeshpatsto Allempo petarwasen Amach phatske’chatsto Allempó phaneney kowen thoño


Merena l Serrparñatspa eñotateney ateth yekwampen ora atsompapoxhno ñamha arrapoxhno xho'ch yekwamper atthó'ch amach wañerro arrapoxhno ñamha atsompapoxhno


Ayxhatañpa' o'ch wápatan épa gorr, pátherrpa' ñeth ephchenet tsachpho, po'poñpa' ñeth ephchenet kompoermeto: ¿Erróthena't yeparten yegor?


Senayes e'poxh ñamha poxh ñamha kellek pa'tarrer all poktena, allothpa' sekellka koñeth kellek allcha' senanom kellek pa'tarrer


Achpa' o'ch serrpare'tatey ateth yéxhoñen mam, mampa' acheño'kaye amá pokteno o'ch pesapoch, e'nech phawanerrñañ ora po'chets ñerra'm shota'nempa' o'ch peñamper, ñerrampa' o'ch yaware'ta, o'ch yot rrartsophnoré pechtso'tepa'ch o'ch yeyóshepa' o'ch yot totana totana kosh kosh, yap yap


Ñeth e'ñe ño po'rantor ateth ñerra'm árrorrpa' échenan po'rantor ñeth xhoyo'tetsa


Ayxhatañpa’ o’ch wápatan tarraya, ñamha épa gorr patherrpa’ ñeñth ephchenet tsachpho, po’poñpa’ ñeñth ephchenet kompoermeto


m 45 m 24 m Anapoets: 5 Ateth orrtena po'pam ñamha papakell Jose


Xhoch es yemoñe’tena Allempó yesen poetsathopa’ akophach es yemoñe’tnena, allochñapa’ enech yonteñ o’ mata berr, ateth ñerra’m ro’këph, rroth amapa’ arrothe’tañ chemerrña ñerra’m yéxhapmoch pa’thephopa’ o’ch yáthomos mame’, ñato’ esempopa’ eñech mameshapa’ o’chxho’ matosa, esempopa’ o’chxho yematat apha , ñerra’m akopha yesenpa’ e’ñech yonteñpa’ o’chxho yesane


Ñamha awo't yethorra ma'pa kothapñats, amhchatarethpa' awo't aphthotan ora anetañ esempowach yeyexhkatoñ kornesha poparawa, allcha' yesherbesot' ñamha allcha' yokshame'ta allempoch xhapamoen yeth, allpa' awo't yapoktach o'ch poemharramha o'ch xhapamoen yeth, allempoch yeyexhkatoñ po'prawa kornesha


Atthó yeyorayen pa'namen arra'po Yenyopa at arr eñall shonte atsompapo ñamha a rrapo ñeth yetsomyen ñamha yerrayen xho'ch yetsepmaten, shontech berroxhno eñalletetsa ñeth rrayene pa'namenare arrapoxhno ateth ñerra'm shekëm teñerochem, poporr ñamha atsompapoxhno ateth ñerra'm kokllomh atarr rreñ othexhno berroxhno allempo esoya'taren othexhno ñamha berroxhno


Yeserrpare't ateth yomchatse'ten allempo ya'mreten 1 Pekwa' atma'ntatareth allothpa' peserrpare't ñeth yemchatse'ten all yamre'ten


Awo' rrolle' mapyo, ñañapa' amo' eñalle, awo' ot: "Amawaka' xhona rrayethe", awo' chemanatan kak amo' berroye' rreñe awo' oterrerr: "Tam napa' amatheka' berrnothhe'", awo' tsórro'tan pochetspa' awo' chemh rrowepa' awo' ot: "Napaxhoñapa' berrnepatka"


Allcha' yexhkatanatósan, taneñe'ts, pomoteñe'ts, shetamoets, kashemoets, oshakets, ormets, to'panets, kañther, tarramets, po' poñexhno nombre po'choyoresha xho'kmach somñon; ñamha allo'ch nexho'mayen; bes, ñamha allo'ch nexho'mayen ñeth neyexhkaten popoñ anetso'


Napa o'ch neserrparetatats ateth yenyen chopapets, Náto, shónte penan chopapets, ñethomar, ñapa esempó moeneñ o'ch yexhkatan chopapets, o'ch awo' chopephmo o'ch tsorreña


Allempo yeyexhkaten alló yashotyenpa' año'ch yeyorayes chopeph ñeth ponphá, allothpa' met ñethcha' yagora o'ch yepechá ñamha poporrmet ñethcha' yagora yechopapekop


Allempoñapa' o'ch met ma'pa' arrorrpa' o'ch a'kosherr koyaneshaxhno ñéthcha' orr acheñenesha' esempoch awa'ñarethtet, 53 allothpa' o'ch e'nerret berroxhno ñéthcha' xha'nmaterr, ateth ñerra'm: ko'ch, yap, ro'këph, rroth ñamha wello


Arrpa’ allcha' pha’ñema’tnom kellëk phapoeth ñamha épaph peyom- nesha', phamo’tseshsa' all pepakllo amapa' pha’netsro all peyxhena, poepna’ttsopa' allcha’ phontnom attho korra’yeseth yatañnesha ñamha panamen poeñóteñ ñeth xhokma yexhatnomey alloch e’ñe kowen yokrrena párro yamots, atthoch e’ñe kowen yemorrentena, yesherbha- ten ñamha yokwampeññan Yáto' Parets poeyexhkatar, ateth ñerra’m, atsne’, árrorr, poetsath, oñ ñamha pa’namen berroxhno


Pena (p) ñerra’m po’ñoxh; ñato (am) ñerra’m ama attheyaye: Ñeñth apartañpa’ añ sochena Chomoth


Añ anets eshkosaseno yamo'tsesha' atarr yexhkatyenet pa'namenare ñeth eñalletetsa poetsathó alló yakowentanaten koxhneshare kashemoets, shetamoets, oshakets ñamha yexhkatyenet choyomets


Napa Phapa Ñapa Na Pha Ña Napa Phapa Ñapa EÑÓTEÑET neñóteñ peñóteñ eñóteñ ÁPOEÑET EÑÓTEÑET neñóteñ peñóteñ eñóteñ Yapa Sapa Ñetpa Ya Sa Ñet Yapa Sapa Ñetpa 9494 EÑÓTEÑET Yeñóteñ Señóteñ Eñóteñet ÉPOEÑET EÑÓTEÑET Yeñóteñ Señóteñ Eñóteñet


Allempoñapa’ awo’ nanak eñóchetpa’awo’xho’ a’bhellet, awo’ orret, allo’ña koshame’tatenanet, ora allowen ñeth ame’ñenaya, añña pa’nonasheñ Epoeskerpa’ awo’xho’ e’moñe’ch, awo’ chenatare’tan poethapor, attho kothenan ponorrar Apenerr all etsena, awo’ ma’pamoet etsetpa’ awo’ senthet nanak womenk, ama’t atethpa’ A’penerrñapa’ etsetso’ch, patantarr acheñeneshapa’ kotheñeto’ch po’potantañpa’ awo’chxho’ awanerret all a’thorenet tso’ awo’chxho’ shotwerret, ñeth amá tama ame’ñenayopa’ awo’xho’ awanerret pa’pakllo o’ch mawerret


Nésochena: Alló yeyoren poetsarroxhno Ñethcha' kothanem ayxhatañ Ayxhatañpa' o'ch wapatan amorpets, chetamets, oshaketsoshe'm, kañthrretholl, yeshamoeth, allothpa' o'ch yotwer pátherr a'pa ñethcha' serrpare'tatetsa' eso'marthe' sherbeney, ayxhatañpa' o'ch otan cheshanesha' e'mhñochetepa' apá ñethcha' eñótatetsa', allempopa' o'chxho yeyellsheñe'ch épay cheshanesha' épa'tets, ma'patets, amnarsheña'tets, ñamha o'ch yetma'ntat patso yexhateñtsopawo ateth ñerra'm oshakets, amorpes, thotamets, kañthrretholl, o'ch yoten ñewa o'ch yeyellsheñe'ch, ñerra'm not eso't yeyoren kokllomh, eso't yetsepoeñ, cheshaneshapa' o'ch mátaxha'tet amorpetso amapa' oshaketso, amapa' kañthro


Pamtharrñapa' awo otamoenan Pamtharrñapa' awo otamoenan kornesha': Napa' añ nemñe' kornesha': Napa' añ nemñe' Yompor Partsesha' atthoch Yompor Partsesha' atthoch nápoerres pós, tharraña xhoch semtsan: o' porerrmochapa' o'ch pha'koshat, o'ch péwa'ñe' ora yamotsesha' o'ch orrapretyet; tharraña o'ch poetarenmochpa' o'ch semtsenen komprepho


Eñoretsa: Xhaxhatet a'pá Atsne ñamha Posholl papakllo pallerreshó A'pá Atsne ñamha Posholl: Womchatoset, ellerro pallerr Wayoll yemneñ o'ch yeserrpare't atthó yewena


Ñerra’m esempó yechme’taten ateth berroxhnopa’ añcha’ yeyxhatnomñañ: errothenthe’, ñeñth rren, ñeñth yerrenñañ ñamha ñeñth ama yerreññañe


Sochena eptena apoktatareth ñoñets tharromar echenan épa, ma'pa sochñets apoktatareth ñoñets


¿Errponthe' acheñenesha' a'patsa tarwasats ñerra'm waxha'tet po'poñ 20 acheñenesha' po'poñoth anetso?


& Tsetse , , , , Tsetsepa' Ñeñth yeyxha' arrówa & & Yéchme'ten all yénen éppóxh (:) allothpa' ñeñth oten


a’sechan wepoesha’ poetsatho allpa’ awo’ a’marosan poecharr ma’yoromech, awo’ enatnomhpa’ awochxho’ thomateña tama allpono, allempoñapa’ awo’ rrorrke’chan wepoesha’ atthoch áph po’wamenk, allempoñapa’ awo’xho’ amare popchañ awo’ otan wepoesha’ ñewa pha, tharraña xhoch phamhtach tenotheye’ allowa neneña’ na, ñerram wepoesha’pa’ amá echeñepa’ awochxho alla rrorrke’cher, añekpo’ pe’th atthoch eñoch kok o’ womenktá wepoesha’ atthoch chetanna’tet, attho’xho’ pet, allempoñapa’ atthekmo’ phanna’tet


Sakra ñoñets serrpare'tatasoth allempo o'ch sekellkë senanom atarr kellëk ñamha epoxh


Ñetpa' awanmoet all otener serrnam och eñeta ñeth kowampene berroxhno, ñamha tsa chexhno amach moetsanata'cheto tama berr ñamha amach amretatsteto all eñall pórre' ñato mata'twerreta berroxhno ñamha othexhno chesha'neshare' kellkayeset papllerrmo rranare'tet yanetsro amach allona yomtsanateno berr ñamha oth ñato wañena berr


Xhokmach yápateñ cheshatholl allempo ama momoena' ñamha allempo ama orrenana' porrthesotholl ñerra' tsothe'


Attho és yeyexhkatyen Allempó es yeyexhkatenpa’ añcha’ yeñót xhoch, e’ñe kowen yakra’yes alloch es yeyexhkat, ateth ñerra’m teropexh, koñeshom, shellapan, shokosh, rekërkanets ñamha pesharr, allempoch yéme’chyes allempó o’yaren árrorr, tharro’mar allempo’ po’nna’ten atthoch nanak sherben ñeth yeyexhkatyen, attheña nerra’m allempó yéme’chyes árrorrpopa’ xhoch emnatenpa’ mameshapa’ o’ch mellasha’t, allothachxho’ poetsowa


E’ñech kowen yañño’ten poenpa’ts Allempó es yémethenapa’ añ poktetsa e’ñech kowen yañño’teññañ poenpats, ora berrappa’ arrcha’ yañño’teñ poellakto amapa’ árrorotho, allochñapa’ ateth apxhena poenpa’tspa’, atethcha apxhena ñemha pamo’tsesha’ all poetsatho, ñerra’m attha ya’parreññañ poenpa’tspa’, esempó yesen poetsathopa’ amach es yontó, xho’ch parratse’tenet, ñetho’mar ama’cha’ tama yekoñchame’tenapañpa’ amach es yewapaterro


Po'pocheñopa' awo' entererr allempopa' awo' eñorana'cha attho o'ch: "¿Eso't pepen?" Awo'xho anaph: "Xho nego'ten amá es nerrmoeno", ñañapa' awo' otererr: "Amachka' pellkatsto, napa' o'ch napaph kak"


Phokwa'yes atma'ntatareth allothpa' o'ch phot, erro'thena't yeyexhka'ten ellap allempopa' o'ch peya' atma'ntatareth, allempopa' o'ch yotanet peyé áspano ñeth chelleseph ñamha peyé shemashro ñeth atarreph


Ñetho'mar erróthen yochpa' awo'ch e'moey, ñerra'm achmeñetpa' awo'ch e'mh, awo'ch a'máta'tonay yenaremh


Allempo o'ch pekellka ñeth phakowenten allempo o'ch petma'ntach ñeth eñall peserrparño


Esempopa' awo'ch otwerr añe yethropa' amá nentó pe'tok nanak rrape' allempoñapa' awo'ch ochet amá pe'tokayaye ñéthpa' korech, amapa' ñerra'm potasher mona' o'ch chemoñetpa' esempopa' awo'ch moene' eñóse'rta o'ch allokchamechetpa', ñañapa' alloch rromoenan po'tasher pasmell atthoch amá e'potamphseto


Allothpa' o'ch yeserrpare't wathrena' wathrenapa' atarro' atarwasañ, atarro'ch pamoer ñapa' amo' ñaptha tarwase'the époetoch poeyochrresha' tenet, porrenet pamoerpa' atarro'ch amhchanenare', parrochña pa'somoepa' awo' enteña' all tarwasen amo' entose, año' entos amhcha'nen pa'moer, awo' chopechpa' allo' entosanet all ama'torrtenet che'tatsetenet, awo'xho rranamhphsos phapa' amathe' acheñepe ñétho'mar pha'mreten atarr, ñapa' awo' penka awo' poenasa oth wather


Ateth ñerra’m: Noterrerr Photerrerr Soterrerr Yoterrerr noterreph photerren soterren soterrerr noter noterres photer soter yoter


Ama' eñalle ñethcha' yotyes o'ch yenwen yapoktatar xhen cho'p 11:40 a. m


O'ch yokwe', allothpa' o'ch ya'phlla berroxhno ñeth eñall ya'netsro allempopa' o'ch ya'phthotanet: ¿Eso't sochena?


Nésochena: Ateth yemchatse'teñ semell Ñethcha' kotha'nem ayxhatañ Ayxhtañpa' o'ch serrpare'tatan cheshanesha' attho awathnaneshañpa' a'ptsarrtane'th pa'koshar, allempopa' xhoch notse'tenet yom amapa' xhop, alloch partenet pa'koshar allothpa' o'ch amtatsechet ñetho'mar allempopa' xhoch ellomhre'soten po'ptsarrñoth, ñamha allempopa' año'ch moechatse'tenet semellephnor atthoch yaso'tanetpa' thekmoch a'ptsarrtenet poeko'nes, awo'ch ochet: peyaso'tnepa'ch amá semellephnore atthoch na'ptsarret neko'nes phapa' nanako' poetsarr peko'nes


Apokantpa' awo' yottan po'señ, pátherr yeth po'señpa' awo' ta'to ñapoeth, allñapa' awo' rromoe' shoyak awo' mátater, amo' esho'tateña' pa'ponopa' awo' wapa karapenomarnesha' awo'xho poerrátamper ñañapa' aner pa'pakllo allpa' yotetwer thekma, Oñekerña pachorpa' awo' e'ner amo' entere, awo'xho llekët, anña karapenomarneshapa' awo' mata o'ch oterraneta': o'ka néyotech, amach pellkache


Ranto échenan sa'p all ayatenana kak topoena 28 m allpocha'ph ñamha 6 m bhath


Poetsarrare sa'pomar Arr anets sa'popa' all atarr chopoen Shonte atsompapoxhno ñetpa amá echeneto poetsath xho' nareteñe't ora ñeth tsomyenet ñamha ñeth pomyenet popoñ anetsomar ñetpa xho' eyayenet pa'parexhno patso allo'ch ateshamerrtena ñeth tsomyenet amá pokteyaye ñeth narmetsexhno pa'namenare nayenet ñeth thekma achpayene all naretyeñet ñerra'm yapa amá es yenayeno all choparen atsompapoxhno atarr berr ñamha amach tama yatsnatyeno ateth phayena othexhno berroxhno ñamha ko'chexhno


Yeserrpare't attho yokwa'yen all po'nyen arrapoxhno Allempo' ponyen arrapoxhno poetsathomar


Atthoth yekwamperr tsachexhno Ñeñthcha’ kotha’nem ayxhatañ Ñewa ateth ñerra’m ñeñth pa’namen eñall ya’netsropa’ o’ wañwerrmoch, ñeñtho’mar ayxhatañpa’ o’ch wañan poesheñarr amhcha’tareth atthoch serrpare’tatenana chashanesha’ errotheno’tseneythe’ añeñpo, eso’marthe’ allo’na chenka’wanena ñeñth Yanesha’ poeñoteñ attho e’ñe kowen kowampenan ñeñth eñall poetsatho, ñamha erróthencha’ yéperra atthoch yekwamperr alló yeyexhkatyen ñeñth yesherbene’


Ranto e'ñotan 50 tome, Ror e'ñotan 30 tome, Mhorr e'ñotan 60 tome ñamha Yerr e'ñotan 80 tome


motet poetaker motet poetaker a’matet poe’phar a’matet poe’phar mota’nem tsách motanem tsách Ë


Nañemat peserrpareñ o'ch not all poktena ñamha all amá pokteno


shokot ko'nes 72 a) Yerr awo' kochape'ch o'ch thorra pa'tatsmeto époche't, e'ñoch ñerra'm ápan 3 shokot páthe'tets acheñ, epatwancha' 108 shokot ko'nes


Kajore'pa' awo otan yap: "Atthawaka nanak yeserrparetenthe' amathe' pokto o'ch yemata, arrcha' yentannata shethomas teno, kajoreñapa' eño pokte eñch, kajorepa' awo otan yap: "Phapa' arrcha' phoñem poetsatho'mar napa' oñomarcha' néta", ñétho' otwetpa' awoxho matet


Nésochena: Whather poeserrparña Ñethcha' kotha'nem ayxhatañ Ñanompa' o'ch yewa'ñeña' poesheñarr po'nanesha' ñethcha' yeserrpare'tatenaya' attho awathnaneshañpa' enamane'th lleseñ Yáto' Parets allempo' porrenet ñamaha tenet, ateth enamoenet llesens Yáto' Parets e'ñe peso'chñothpa' o'ch yexhore'teñ wathrena' atthochpa' o'the yenpateney poeyochresha' añe yethro o'ch yétamnasota'moen atthothpa' thekmathe' ye'nwen yétar


ÑÓPA'TET XHARRA' - 10 Enk* Enkpa' nanako' atsrre'mñath, tharraña ñapa' año' yora Yachor Palla, Yato' Yos po'señ; nanako'ch xhóta'tane'th Yachor Palla


Allothñapa’ e’ño awathekma wenapa’, atthó pasa’wena, e’ño’ xhetsa pa’pakllopa’, awo’xho’ a’tsatstewena, e’ño’ mameshpa’ awo’xho’ pa’nathtá


Atthó yaññoten yenaremh Ñerra'm yenwen ñeth yeyoren yeponpen yenaremhpá, xhoch yaññoteñ ñethcha' yerren wapo, ñamha xho'ch yeyoren yepoer ñethcha' yenareterr popocheño atthoch amá yachenkato yenaremh


Rroxh tsapoenpa' awo' werra, wapaterran shonte' kak, Otwerran popa'ñer pechmapech, o'ch pemoñetpa' arrcha' pema', napa' o'ch awerrnerr toponeth popa'ñerñapa' awo' moñme't año' e'moen xho eñen llat: "Llooo, llooo arrañrra llooo pemoena' llooo", ñañapa' awo' echantan mapoepa' allo' ontan acheñap, awo' ot: "Añpa' nepa'ñer o' rrowerran masheñnesha', awo' pecháta yoth allcha e'pota, thema't awo' xhore'twer O'ya: "Pañ amawa yemo", amo' anapó awo' oterrerr: "Atthepa' o' nanak nachporrena"


Ñeñthpa’ oteñet po’naphnorás, attho eñóteñet po’naphnora awo’ eñótan yexhkate’ ko’nes poetsarr


Allempo ayxhtañpa' o'ch otanet añ poktetsa o'ch yerra'yes ñeth yápoene' yewamenk, yechtsokëp ñamha yerrasokëp, ñerra'm senare'tenthe' ñeth senten arr ateth ñerra'm: mam, pe'tok, yom, choch, chech, papoé, senorr, kokona', llem, shermoe, xhó, shemot, maronkëm, mamé, parant, eshlla, sera ñamha yonkllemh


Attheña yekanothpa' año yeyexhkateñ poporrmeto ateth ñamha yetseth, aññapa' panmetpa' año yeyexhkateñ monkno


Ateth Nepena' Ñethómar ama' enoñeto amaka chemeteñeto poephar manor ñamha ama thóre'teneto ñerra'm rromoeñet epe' ñethómar ama es sherbeneto poetsathó


Pe’mñoch peyom o’ch a’ñematan añ kellek ¿Escha’ otey añ kellek?


& Yechme'ten all orrtena -o amapa' -e ñoñtso ñeñth kothene' ama


Pachor Yerr moneñ o'ch e'xhoman 56 shetamoets, e'xhoman 23 shetamoets pa'therr yeth


Ñañapa’ awo’xho’ óch: phápa’nen, Matarñapa’ awo’ óch: Amathe’ erróthenoth’ thacha’, pátherr kak nápapé, ne’ñarcha’ñá, napa’ netsa’tara


Ñamha ñerra'm yaññoten yepoer amach yerrere tharromar amach kowen chepoeno


Ateth mothtena Ateth orrtena Ateth orrtena Ateth wañen Yekwé ñamha yakowenech 5 Yañema't kellek errothen allothpá yetsotse chetats ñeth eñe yephá


Llollo Wana' 29 Awathpa' eñallo poesheñarr ponmenesha' llollo año' socheth Wana, arro' yexhe'th o'llesrro alloth potrraren oñ, ñétheñpopa' ñapa' ellapene'thoch kowats patsoneth, ama't mameshapa' amo'ch echanteno, ñétho'marña ellapene tho'ch watatsa, all, esempo acheñenesha pa' alloch xhoñanenan mam awo'ch allerren, awo'ch esha'tenmocha atsñepa' awo'ch thaya shanomnen awo'toch thaya echantnena Wana', tsapathpaxho' eñochxho' ellapen wátatsa


Chets all yénare’ten pa’namaen narmets Ñeñthcha’ kotha’nem ayxhatañ O’ch yoch cheshanesha’ thepa’ o’ch yeyellsheñe’chyes a’yoth o’ch yanem yellshemh yechta’yes ora allo’ yeyellsheñe’chen o’ch yómachme’tá allepopa’ o’ch awerrey o’pono o’ch yoch sheshanesha’ e’mhñotetepa’ñeñthcha’ ya’phthotyesanet: ¿Sapa’ soktheñe’t apá ñamha ach allempó nare’tenan pa’namen narmetsoxhno?


Senayes e'poxh ñamha popoñepoxh all poktena, allothpa' sekellka koñeth kellek allcha' senanom epoxh ñamha popoñ epoxh


Yoten allempo ya'shomatenpa' o'ch osama'ch amos, allempo tsáma'tenetpa' o'ch osama'ch lejeya'


Atthó' yeyexhkaten kanoth ñamha chopapets Ñerra'm añ yeyexhkat kanoth ñamha chopapetspa' ñanomcha' yenyena poporrmet nanak ponchote ñamha yokwena all chopoen shonte chopep


Ayxhatañpa' o'ch wapatan poekañthro pa'namen narmetsoxhno ñamha poetsarroxhno ñamha ñerra'm caramell ñamha chesetos


Oten tho' ñerra'm yomneñ o'ch yenoñterrapa xho'ch yechme'terr epexhno ñethcha' yeyempoe atthó'ch yeshomemta oñoth, ñamha xho'ch yenamoeñ shé ñach yapatene kakaxhno pa'namenare ña pamomte pa'namen kak ñamha meshtaxhno ñeth pomamañ pen ñerra'm ñanom yená kak amach yerrachche thekma ñato yemoshnen xho'ch yapaner poellasek ñá llollotets, atthoch atarrcha yenén shonte kak


Nosan po'kashe'm poeme'taro atthoch e'potasotosa': arrentho' apasotnom tenoneth, all rremanatan meshet


Nésochena: Ñeth yethore'tena allempo ye'noñtena Ñethcha' kotha'nem ayxhatañ Ayxhatañpa' o'ch otan cheshanesha' thepa' o'ch yetpat atheth yéthore'tena allempo ye'noñtena, o'ch yeyellsheñe'ch pampo párro ayxhatañ allpa' o'ch yexhatanet ateth yésen chópapets, ateth yáthen allempo yerrmoen ka'noth époet chópapets, ñamha xhoch yotenanet e'ñech eñótet atthoch amá atserrpeto ñamha poeyem, allothpa' o'ch ya'phthoch cheshanesha' ¿Señóteñe't esthe' nanak yéthore'tena allempo ñanem ye'noñtena, allempopa' o'ch thaya yemtsa berr yéka'notho amapa' ellapó?


O' yeñót ñoñets ama monenan o'ch yéne' ñamha -o amapa' -e po'poñ ñoñtso ñeñth kothene'


The'pa' ama't ama eñalle kak po'ñeso, allo'na anenan pa'socheñ Kakás; ñamha oñsás Shebés, ama't ama eñalle shebhpa' themettsowañen anenan pa'socheñ Shebés


Allempó awo’ tama atarrta poe’marethollpa’ xhokno’ch ápateñ, tharraña allempokma ápateñpa’ año’ch a’phata’yen popoñexhno áspan, esempopa’ awo’ch o’ch pa’so’moe amá phapateñe pe’mar tsespano, ñañapa’ amochxho’ moeno, esempó rremoenan pa’somoe tsespanpa’ ñañapa’ thekmo’ch awo’ a’yeneth, ñerra’ma’to’ xha yore’teñña tsespan


Arrpa’ añcha’ yéwa’ña eñótañ ñach yéserrpare’tátenaya’ erróthenthe’,tharraña yapa’xhoña o’ch yoch cheshanesha’ ñeñth yeñóten, ateth ñerra’m amach awen yemoenó ñerra’m yenare’twena’ momaph, ñerra’mpa’ o’ch o’pech yemamañ mameshapa’ o’ch eñch ñeñth a’ptsene’ mam, allothpa’ amá pokteyaye o’ch yewarro’t yet, ñerra’mpa’ o’ch pesherrta yemamañ, warrerta yetpa’ añoch yeyorketa’tá pa’payó, tharro’maro’ch warrertena yetña anoch eyorketa’tene’ yechpyeshem ñeñth poerex mam o’ thaya rrorra


O'ch petmantach semell, papllo Petpat ateth moechatseteñet semell allothpa' o'ch yeñotatanet ñeñth enamoenet allempo moechatseteñet


Tharraña ñapa' nanako' atsrre'mñath, ñerramato mererra shonte acheñpa', awochxho ashorerran pomápoer entoth, ñeñthoch akllatwerrayeth acheñenesha', popocheñopa' awochxho achekmetach, esempopa' awochxho echophan sap atthoch xhokma pe na páthe'tets mellap


Ayxhtañpa’ o’ch echanterran árrorrpa’ o’ch xhanmaxha’t cheshanésha’ ñeth tema’ntenaya yáp, asho’sh, ots, ma’ñorr ñamha oshkoll, allempópa’ o’ch echantan atsne’pa’ o’ch xhanmaxha’t cheshanésha’ ñeñth tema’ntenaya berroxhno ateth ñerra’m ro’këph, rroth, ápha, toch, ya’tos ñamha chankorr


Ñéthpa' xhoch rrotheten ñerra'm acheñ, tharraña ma'pocho'ch yepoenan poerrothther, ñerra'm ateth ye'mpa' awo'ch yematerra pokollo a'tthoch amá rromoerryo, attheña ñerra'm allame'ttsa ye'mhpa' awo'ch ye'nyes poellakot allcha' yekamra, a'tthoch ye'chemnata, esempopa' ñanmo'ch yonte' a'yotheñ, ñerra'm atethpa' ñapa' allo'ch oñeñe'chameney po'chopapho yoñotheñ yetkowa, awo'ch ásapatwerrana' po'chopaph yoñompañopa' awo'chxho alla oñéñe'chnerrey yetkoneth, ñéthomar ñerra'm yoñch yamhapa' thekmo'ch yomacha a'yeneth thayetña amá a'rroyenana' po'chopaph tharromar ñapa' amo' es a'mhteno


Awanmoet 9 acheñenesha' poetsatho o'ch yoreneta' toñerochemh, allothpa' waxha'tet po'poñ 9 acheñenesha'


Ayotspaña apnanwanmoe ora ñeth entyeswanom ayotspa atarr atsrremñath allempoñapa awo'xho' atsrrema popa'ñer ashoshena awo' yexhkatan shonté kones awo' moechatsech semellena agotatan popañer ayots, awo'xho' one konarach etsach awo' posat ayots awo'xho' esho'ch pa'pono allo yottampes ñerra'm the pellena pats añoka pelletsa ayotso'na moeneñ o'ch xhanerr


Sapxha' ateth ñeth chetatsotsen o'ch sotyes ateth señot añ serrparñatso


Allempo o'ch Yetma'ntach pátherr atthó yeshomemtena allempo o'ch yegach yeyom


Nésochena: Pa'namen pa'parexhno Ñethcha' kotha'nem ayxhatañ Ayxhatañpa' o'ch wapatan pa'namen pa'parexhno


All órrtena arets Ñethcha' kotha'nem ayxhatañ Ayxhatañpa' o'ch otwan pátherr tho' ñethcha' wapatsa yexhateñtsopawo, allcha' e'mñochet erróthenthe'ña eñótenet all chope'chyen werroxhno ñamha othexhno, ñamha ayxhatañpa' o'ch xhore'tan cheshathollesha' o'ch e'mhñochet tho' attho yeñóteñ all chopeñe'chen yap, ma'ñorr allothpa' o'ch anmanet all entenan athmoena yap yowerrapa' o'ch yeyellsheñe'chwerr pampo épay cheshanesha' yetma'ntach paphllo all átsopellchena yap, allempopa' o'ch ya'phthotanet: ¿Sechme'tena't esthe' athmoetsa?


Añña waterpa' awepa'toch eñan mapoetpon poeshamllorró, nanako thorra, attheñapa' awepa'toch oran mapoetpon allotsen xhop


Thépa' sokwatannata sekllek épas seyom allothpa' sakowenter setso'tsanom x pokte amá' pokteyaye


Yeñoñ Nomporpa’ eñen yanesha’xh Nachorpa’xho’ eñen yanesha’xh Napa’xhoña neñen yanehsaxho ¡Ñethomar nanak nokshena na!


Ranto échenan sa'p all ayatenana kak, topoena 15 m allpocha'ph ñamha 6 m bhath


O'ch eñorawet o'ch otanet thepa' o'ch sechantyes sót, serrma'yes soñ, serrma' set, serrma' semallant, thepa' serrma' séklle'


Eñall ñamha tamell, allopa' añ ya'mothaten cho's e'poth, yápaso'n, ñamha posho'll, rrako'te, poellchech, ya'mothaten ñamha sholle moerráko'kër, cha'war, ñamha beshellké


NARMET Shónte', shónte', shónte' shónte' tsorro'tenan poenarem ateth, ateth, ateth


Ayxhatañpa' o'ch temantatwan ateth ñerra'm koshhtall, kañther oshakets o'ch llete' konxhtato, ayxhatañpa' o'ch a'phthoterrerr


Thepa’ o’ch péyasotnom pate’tets pa’tatstatatholl atthoch pe’ñotnom ñeñth othexhno ñeñth e’ñe atthekma, allothpa’ o’ch pekellka’ pa’tatstató wallatatenó allpon eñall allówenakma páthe’tets ñeñth atthena’thekma othexhno, allothpa’ o’ch phot ¿Erratsana’t othexhno ñeñth amá tama eñalle?


Yéwañe poesheñarr eñotañ o'ch serrpare'tatey ñeth yephayen ñamha yokthanen allempo' amá yeporrena, amá yenare'tena, allempo yenare'ten ñamha yenaretwa


Pañthothollesha Ora pañthothollesha awanmoet patheneta Tharraña neth posomerpa Ama moeno och patha


Pétsotse chocro (X) 121 Páthrro’tsen - épo’tsen - ma’potsen Ñeñthcha’ kotha’nem ayxhatañ O’ch yoch cheshanésha’ thepa’ o’ch yayapáxha’yesa amnare’tes, atthoch yeyellsheñe’ch o’ch awey yexhoñena’ mam, allothpa’ o’ch ya’phtho’tanet : ¿Sapa’ señóteñe’t erróthenthe’ yepena allempó yesen chetso?


Serrare'teth awathnaneshañ, ñetpa' nanako' akllarañet xhokmo'ch kellarannenet ateth ñerra'm kasantope' époet meshtano, amapa' époet mochon ñéth sochana'tena rekërkantsoxhno, ñetpa' xho'ch sanapechannenet po'chopapho tsapo, yapa' amach ye'moenaneto tharro'mar o'ch yomanxhen, ñetpa' amo'ch moeneto, tsapopa' e'ñoch arepene'teth kellaratset, yethopa' awo'ch manxhenet, allempo ye'chopechen yapa' awo'ch moetsoñentenet, añpa' oneno'ch pátherr char, allempoñapa' awo'ch wañen charpa' awo'chxho nanak rromxhatet, ñéth rekërkanets nanak rromxhatatspa', awo'chxho' toytset, awo'ch weyana'ta pasópaner awo'ch pathe'ttsamhapa' owancha kellaret, nethpa' xho'ch llekenana pamo tsesha', allempoñapa' ñéthe chararopa' amo'chxho' chopoerro, amo'ch atonterreto, añña rekërkanets ñéth amá tama rromatsopa' ñéthe chararochxho' nanak aton chopares ñétho'mar, ñerra'm rekërkanets yomna' o'ch yetsorrepa' añcha' ye'n ñéth nanak womenktatsa ñéthe chararo


Ñethómar apa, thó, masheñ eñe oray yenamoeñ yompor Párets xho'ch yabellasot konso, omaso, yomaso ñamha llotasó kowencha paten allo'ch yewaña ora yamotsesha ñeth orrets o'ch porerra árrorr o'ch yorren oray ñeth yexhetsa yenyo o'ch yeñótatenanet yeponpen ñethómar yorren all yenamoeñ yompor partsesha orach char ametatónay ora yenarmexhno


phaphthoch potpak wallamath ñapa’ eñóteñ esempoch nowerra allempopa’ phoksherrach, Páther potpak wallama’th


Rrarets Shonte' ñeth yénen 1 Shonte' ñeth yénen 3 koymho koymho Mam Yom Awath yatañnesha' ma'yochampsete'th yato' parets atthochcha' ápanet bensampeñets ñamha womcheñets


Anapoets: 119 Norrtatyes ñeth neñótwanem 1 Elena ápan 13 kokpan popapar ñamha ápan 6 kokpan pachor


Thematpa' awo'xho wapa' pátherr wepoesha' awo' otos: "¿Esotña phot ñorra'?"


Parrochñapa' awo'xho' ót ñeñth yanesha': O'ch awen poetsátho, tharraña ñato't pha'méthare'tenna, awo'xho' otnoman ñamha ñeñth acheñ orrtenoya: Tsapáthpa' amach newapo tharro'mar o'ch awen poetsátho


Ayarra ñeth ayatyena cheshanesha' 2 Papakllo Yerr rrallme'chenet, waxhata 9 asheñorr po'nare', 8 koyanesha' po'nare', 10 cheshanesha' asheñorr ñamha 6 cheshanesha' koyanesha'


Axhkashethollesha' Tsaka'm ñamha yell Eñallo' poesheñarr llollo maya'rrnesha' pachor ayatenano mapsheña axhkashethollesha'


Parrochña pátherr anetsopa' awo' meterrerr allponmat char, acheñenesha awo' eñóse'rterret o' werrmocherr Moenaresa' awo'xho llekanrrorterret, allempopa' amo'ch tama rreneto, ñamha xhoch otenet: "Ama't yerratset ñamha ama't yemhratstapa' amathe' es sherbenye, esempoch werrerr ñéth arrañpa' o'ch e'nwerryerr", ñamha amo'ch tama esesha' tarwasetso poellkëñoth, attheñapa' awo' attha poerrama'yeset awo' nanak wallashe'mayeset, pachporrñoth


Pekellka' po'poñ ñoñets ñeñth mothtetsa g: 1414 J, j = Jopa' aña entene' pa'llerrnanesha'


Ñerra'm yeye'xhkaten ko'nespa' o'ch wapa all yeshoshnen ko'nes shankarankepa' amach yepallteno ko'nes, ama't shontawanena acheñpa' amach pallteno ko'nes allothpa' o'ch ya'phthotanet: ¿Sechme'tenat shankarankeñ?


Atthoch yénareten 1000 tsachethollesha', poktena o'ch yapxhen époch xharra' karreteya pats kellwe, xharra' karreteya karrnerochmoñ pórrarre', ñamha xharra' karreteya ontapoth moeñ


Ñamha allempo yorenet poenarem o'ch xhore'tatere't ora pamotsesha o'ch yematere't ñeth yenpats awaña, allpaxho e'ñech arepenet koshametatset, ñerra'm enweñetpa' o'ch awanmoet popoñ pamotsesho all awañarethtenet


Ama’t yellapen anorrets all yepore’ten poerraremh ñato’pa’ all yepore’ten porrayo, amách es wapatso


Allempo yamo'tseshapa' apompawoka kellayo, ñétho'marña allempo wokchaterra Tomash ñamha Pashkópa', eñallo poesheñarr pompor (ñéth yoten añeñpo po'teyo) awo' a'sechan Pashkó, awo'ch tarwaseneta' poeñaneshesho, allñapa' awo' xhapoetpa' awo'xhoña tarwasoset poksheñeshokmañen, all yenpoenan pompor, e'ño allpomatapa' awo'xho e'nwet potarwas, allempoñapa' awo' o'ch pomporesha': "Napa' o'ch awerren yenyo, phapa' allaphach allponmatpa' o'ch newerrerr o'ch nerrpha'", ñetpa' nanako' ame'ñeteth po'nanesha' ñéth ateth e'ñe paxharr korrena yanesha', allempoñapa' awo' ameña awo'xho a'pá alla patrognesho, pomporñapa' awo'xho awerr


Koñeth pats akwempsareth Yaneshakop Koñets pats akwempsareth Yaneshakop atarr pats


Poesheñarr awo’ ota’moenan poethápor The’pa’ o’ porerrmochapa’ och peyexhkat ko’nes o’ch newa’ñe nemo’ nasheñnesha’ atthoch yokshame’ta Attho’ xho’ pha Allempó xhapa’moen yethpa’ e’ño arepenet koshame’tats awo’ña poetarenmochpa’ awo orrota moena poechemer Ñañapa’ ot Añthe’ satsrre’matene’ no’knar och napota’moeñ awo’xho’ athmoe xhepa’toch temetapa’ a’yo xhen a’potatho épaye’ che’tatse teretallo maxha’nerret awo’xho’ alla koshame’terret


O'ch yot ñerra'm po'psheñen phats oten pa'so'cheñ: so'chñets + -ñapa' = pa'so'moeñapa' Ñerra'm ñeñthekma phats oten ñañapa'


Ápexhoxhno ñamha epexhno alló yéparten yatsnañ Ñeñthcha’ kotha’nem ayxhatañ Atthoch yeñót ñeñth ápexhoxhno ñamha epexhno sherbets alloch yéparten yatsnañpa’ xhoch yemo’teña’ eñótan ñeñthcha’ yeyxhatyese pánamen páreshemaxhno, o’ch yoteñ chéshanesha’ thepa’ o’ch yemo’tamoeñ eñótañ ñach yegátyese’ paparexhno ñeñth cheme’ten ateth ñerra’m áspanaxhno, tsachtall, ápexhrexh ñamha épexhno


Ñamha nerra'm yepartena o'ch yenoñta xho'ch yethóreta mapamoetcha amach yanorro yepakllo ñamha o'ch yeshomemta xho'ch yetayesa oño ñamha xho'ch yetarwasa atthó'ch amach yatsrremo yellollorach yexho'tat


Allempopa' o'ch yétsotse'tena pats a'yoth pampo o'ch yómacha opononeth ñethpa' añcha' atora'reth, o'ch yómacha a'yothoneth ñethpa' añcha' ayottareth, allothpa o'ch ya'phthotanet


Ñanemcha’ ayxhatañ mothte’ serrpare’tatats esthe’ sochena popapar ñamha pachor ñamha errosheñathe’ pa’monerr ñamha po’se echen, ñato’ echenanthe pa’to ñamha pa’knor ñamha po’potantañ pamo’tsesha’, allothpa’ o’ch ot ñamha ethe’ potarwas pen popapar ñamha pachor


Ayxhatañpa’ o’ch wapatan poekañthro panamen narmetsoxhno ñamha poetsarroxhno ñamha ñerra’m caramell ñamha chesetos


Ateth ñerra'm: tse'mana' ñamha Awathpa', Taratarpa', , , , , , , , , 75 & Perrmatyes ñoñtsoxhno all paxharrtena


Ñeñth yéthore’tena allempó ñenmath ye’noñtena Ñeñthcha’ kotha’nem ayxhatañ Ayxhatañpa’ o’ch otan cheshanésha’ thepa’ o’ch yetpat atheth yesen chópaphets, o’ch yeyellsheñe’ch pampó párro épay ayxhatañ, ayxhatañpa’ o’ch yexhatanet ateth yesen chópapets, ateth yáthen allempó yerrmoen ka’noth époet chópapets, ñamha xhoch yotenanet e’ñech eñótenet atthoch amá atserrpeto ñamha poeyem, allothpa’ o’ch ya’phtho’ch cheshanésha’ ¿Señóteñe’t esthe’ nanak yethore’tena allempó ñenmáth ye’noñtena allempó o’ch thaya yemtsa berr yéka’notho amapa’ ellapó?


Ma'ñorr Awath ma'ñorrpa' acheño' atarro' enoñ, parroch pa'somoepa' awo' penkater, ñapa' atarro' enoñ, shonto'ch wapatenan ech amata'tareth amo'ch échenano poenep, ñetho'maro'ña pasomoepa' awo' a'psanach mañor


Allempo ya'mampen ñamha yokwampen yenarmexhno All mothtena Gateney pa'cheñer, ñamha ñeth pen, all pena ñamha ateth mothtena serrparñats


Atthoch kowen yéwomhchena xhokmach yápoena, ye’póta’tena, ye’paphaso’tena atthoch kowen yerrorren


Allempóñapa’ o’ch yenpa’yeset, ñanem achnesha’pa’ o’ch tape’chet mam, alxhonllome’chet, allothpa’ o’ch e’pallme’chet, allothpa’ o’ch thet mam, tharraña xhoch ñanem e’tampset aspano amapa’ po’tapo atthoch e’ñe kowen becha


Allempópa’ o’ch yéserrpare’tach cheshanésha’allempó yen poerrarmexhnopa’ o’ch waxhena shonte’ ker allempó anomaxhenapa’ o’ch eñotatey o’ poktena poerrar, ñamha ateth ñerra’m káka’m o’ch amá’toxhtena tharro’mar o’ch waxhena k’ochpa’ ñeñthcha’ enten, ñamha ñerra’m yechopeñe’ch poetsathopa’ o’ch yent allcha a’shoratenan ro’këph poerraremh pa’tall, ñamha errapa’ allcha’ a’shortse’ten ko’ch ñamha toch allempó tsomamhro’tenet patsoch a’parrenet wa’ntall, ñamha moeshapa’xho’ kothenan berroxhnó, ñamha ñerra’m yexhopeñe’chen poetsathopa’ o’ch yentyes all chemo’tsetyen berroxhno